ZAIN, AAISYAH DISAHKAN POSITIF BULAN LALU - KINI SUDAH PULIH SEPENUHNYA

"Saya dan Zain merancang bercuti ke pulau berkenaan selama seminggu. Sepatutnya, kami pulang sehari sebelum ulang perkahwinan kelapan pada 11 Disember lalu. Apa nak buat, kami tidak mampu menghalang semua ini. Zain sepatutnya menjalani penggambaran sebuah drama, bulan lalu juga terpaksa menolak tawaran.

"Zain memang mempunyai gejala seperti batuk, selsema dan demam. Cuma, kami kurang pasti dari mana terkena jangkitan, kemudiannya terkena pula pada Aaisyah. Bagaimanapun, Aaisyah hanya mengalami demam sahaja, deria rasa masih ada.

"Namun, saya dan dua anak lelaki disahkan negatif. Bagaimanapun, suami dan Aaisyah sudah pulih sepenuhnya," demikianlah kata  pelakon dan usahawan, Rozita Che Wan yang memaklumkan suami, pelakon Zain Saidin dan anak perempuannya, Aaisyah Dhia Rana kini sudah pulih selepas disahkan positif C0V1D, bulan lalu.

Rozita yang lebih mesra disapa Che Ta mendedahkan Aaisyah dijangkiti selepas sehari Zain disahkan positif. Tambah Che Ta lagi, suami dan anaknya melakukan kuarantin kendiri di rumah.

Klik untuk gambar besar

"Kasihan tengok Aaisyah. Walaupun deria rasa tidak hilang, tetapi kurang berselera makan. Secara kebetulan, ibu berada di rumahnya di Subang Jaya, selalunya banyak berada di Kedah. Jadi, saya dan Aaisyah memilih menumpang di rumah ibu, manakala suami pula menjalani kuarantin di rumah kami. Dua anak lelaki memilih menemani dan menjaga Zain di rumah," jelasnya.

Sambutan ulang tahun perkahwinan pasangan selebriti ini terganggu selepas keadaan Zain dan Aaisyah tidak mengizinkan. Disebabkan situasi tidak terduga, Che Ta berkata, perancangan bercuti ke sebuah pulau persendirian di Langkawi terpaksa ditunda dan secara peribadi, dia tidak suka situasi berkenaan berlaku.

"Memang habis segala perancangan termasuk menyambut ulang tahun perkahwinan. Zain sudah lengkap dua dos vaksinasi, namun, tetap terkena juga. Virus ini memang ada hidup di sekeliling kita sekarang.

"Jadi, reda sahaja apabila ahli keluarga dan adik beradik positif C0V1D. Apa yang penting, terus berhati-hati," ujarnya turutn memberitahu ibu dan adik beradik turut positif, beberapa bulan lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"CUKUP-CUKUPLAH SEBARKAN KEAIBAN..." - PU SYED MINTA NETIZEN HENTI SELONGKAR PASAL DA'I SYED

Semua sedia maklum mengenai kisah hangat yang melanda Da'i Syed yang kini ditahan pihak polis pada Khamis malam dan direman lima hari bermula Jumaat sehingga Selasa depan bagi membantu siasatan dakwaan kes merogol.

Perkara tersebut telah mendapat perhatian pencetus Ummah (PU) Syed Bakri. Beliau menerusi perkongsian di laman Instagram telah tampil menasihati netizen agar tidak menyebarkan perkara yang belum pasti mengenai rakan industrinya itu.

Dalam status tersebut, PU Syed berkata lebih baik jika perkara itu diserahkan kepada pihak berkuasa sahaja tanpa perlu campur tangan orang ramai sehingga ada yang sanggup terus membuka aibnya.

Klik untuk gambar besar

"Maaf ambe (saya) bukan Da'i Syed dan Da'i Syed juga bukannya ambe. Jika benar seperti dakwaan terhadapnya, biarlah mahkamah yang menghakiminya. Toksahlah (tak perlulah) kita selongkar kisah-kisah yang patut ditutupi kecualilah ia didedahkan sendiri olehNya," katanya.

PU Syed turut menitipkan pesanan kepada orang ramai untuk sentiasa beringat bahawa setiap individu juga mempunyai aib sendiri, cuma ia terselindung daripada umum kerana 'dijaga' oleh Allah.

"Berat sangat mehnah (ujian) dan pancaroba menjadi pendakwah pada usia muda tanpa persediaaan yang sebenar dan sebetulnya. Kita juga ada aib yang Allah simpan, maka untuk itu cukup-cukuplah kita sebarkan keaiban manusia lain dek kerana inginkan sensasi dan panas," tuturnya.

www.myartis.com / Sumber & foto: Astro Gempak, Instagram PU Syed & Da'i Syed

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISYAKI SAKIT TB - HAFIZ HAMIDUN DITAHAN DI WAD

“Saya disyaki mengalami jangkitan paru-paru dan juga tibi. Platlet darah saya juga rendah. Saya tidak dapat berpuasa kerana saya harus mengambil ubat. Kemungkinan saya akan ditahan tiga hari lagi di hospital,” ujar penyanyi lagu Jodoh Berdua, Hafiz Hamidun.

Dia telah ditahan di wad dan terpaksa mengambil beberapa ubat untuk menyembuhkan penyakitnya.

“Saya sudah mengalami demam semenjak Rabu minggu lalu. Ketika itu, saya berada di Indonesia atas urusan kerja dan sempat menerima rawatan di sebuah hospital di sana.

“Selepas selesai urusan kerja di Indonesia, saya kembali ke Malaysia dan bekerja seperti biasa. Namun begitu, selepas beberapa hari, demam saya belum lagi kebah. Saya dimasukkan di sebuah hospital di Damansara dan sudah memasuki hari ketiga di sini,” tambahnya.

Sehubungan itu, dia juga terpaksa menangguhkan beberapa urusan kerja dan hanya memantau urusan pejabat menerusi aplikasi Whatsapp.

“Urusan pejabat tetap diteruskan dan saya berhubung dengan staf menerusi aplikasi Whatsapp. Saya berharap agar segera sembuh untuk meneruskan urusan kerja dan menyambut Ramadan seperti biasa,” jelasnya dipetik sebagai berkata.

Sumber: Astrogempak - Foto: Hafiz IG

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"LANCAR QURAN, GAJI ATAS RM5K" - ANTARA 14 SYARAT BAKAL SUAMI ZIZI

Penyanyi Zizi Kirana yang merupakan bekas ahli kumpulan hip hop Fabulous Cat itu sejak kebelakangan ini sering memuatnaik foto-foto seksi di akaun Instagramnya sehingga menjadi perhatian ramai.

Baru-baru ini, menerusi InstaStory, Zizi kongsikan 14 syarat yang perlu dipenuhi oleh lelaki yang ingin menjadi bakal suaminya.

Antaranya, bakal suami mestilah seorang yang tidak mengamalkan pergaulan bebas, bukan kaki mabuk dan kelab malam. Bakal suaminya juga perlu mempunyai pendapatan minimun RM5,000, bebas hutang dan lancar membaca Al-Quran.

Dari segi paras rupa pula, Zizi tidak meletakkan syarat namun cukuplah sedap mata memandang. Paling penting dan syarat paling susah ialah bakal suaminya mestilah penyokong kelab bola sepak Arsenal.

Klik untuk gambar besar

Ini antara 14 syarat untuk menjadi bakal suami Zizi Kirana: -

1. Sedap mata memandang

2. Pergaulan tidak bebas

3. Tidak bikin panas

4. Bukan kaki arak & kelab malam

5. Tidak mengungkit

6. Tidak kedekut

7. Bukan kaki stalk perempuan lain

8. Pandai photoshoot

9. Beradab bukan biadab

10. Bebas hutang

11. Pendapatan minimum RM5k

12. Sanggup buat apa saja untuknya dan keluarganya

13. Lancar baca Al-Quran

14. Penyokong Arsenal

Agak-agak ada tak lelaki di luar sana yang cukup 14 syarat ini? Boleh la cuba.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERGAYA JENAMA MEWAH - AMEERA KHAN DIKECAM LAGI, BERTUDUNG TAPI BAJU KETAT

Nampaknya nama adik kepada pelakon, pengacara dan usahawan Noor Neelofa iaitu personaliti media sosial terkenal Ameera Khan seklai lagi menjadi sebutan. Ameera baru-baru ini telah berkongsi beberapa keping foto dia kolaborasi bersama jenama mewah, Fendi untuk tatapan peminat serta pengikut laman Instagramnya.

Menerusi hantarannya itu, adik bekas pengacara program 'MeleTop' itu tampil menggayakan gaun santai paras lutut yang digayakan bersama stokin panjang bersama hijab.

Namun apa menarik perhatian warga maya, baju yang digayakan Ameera yang dikenali sebagai Little Miss Khan itu agak ketat sehingga menampakkan bentuk tubuh berikutan gambar yang telah dirakam dari sudut atas.

Klik untuk gambar besar

Menjengah ruangan komen hantaran tersebut, netizen tampil mengkritik tindakan Ameera memuat naik foto tersebut yang didakwa tidak sesuai dengan imej wanita berhijab.

Namun, ada juga yang meninggalkan komen berbaur pujian kepada Ameera yang selalu tampil cantik dalam mengenakan pelbagai busana pakaian. Terdahulu, Ameera tampil memaklumkan bahawa dia kini ingin membawa imej wanita berhijab sehari sebelum majlis pernikahan kakaknya, Neelofa bersama PU Riz.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"YANG BERKELAKUAN ANEH ITU, ROCKER ATAU BERUK?" -  AWIE TEGAS PERLU ADA ADAB MESKIPUN PENYANYI ROCK

"Berkenaan isu rockers yang bertindak tidak sopan di atas pentas itu bukan lesen untuk dia carut dan berkelakuan aneh ketika buat persembahan. Rock ini ada kategori-katergorinya, rock punk, rock death metal dan sebagainya.

"Yang berkelakuan aneh itu, rocker atau beruk? Kalau betul dia rocker, dia tidak begitu. Tapi kalau 'beruk', mungkin dia begitulah kan," demikianlah ujar penyanyi Datuk Awie yang menitipkan nasihat kepada penyanyi band rock di Malaysia supaya tidak terbawa-bawa masalah peribadi ke atas pentas dan sentiasa ingat akan ibu bapa sebelum melakukan sesuatu yang buruk.

Vokalis kumpulan Wing itu turut menegaskan penyanyi band rock Malaysia seharusnya memiliki adab yang tinggi serta tidak bersikap biadab ketika melakukan persembahan. Penyanyi berusia 53 tahun itu berkata, setiap manusia ada adab dan ia perlu dijaga.

"Band di Malaysia ni kebanyakkannya Melayu dan kita ada adab, adab kita sangat tinggi. Rock memang ada attitude g*mpang tapi jangan ambil yang g*mpang. Walau macam mana sekalipun, adab ketimuran kita ini, budaya kita orang Melayu tinggi adabnya. Kalau kita tiada adab, ia biadap. Ia bukan budaya Melayu.

"Saya seru kepada semua penyanyi band walaupun rock macam mana sekali pun jaga adab, kesian mak ayah kita yang ajar kita mengaji dan adab, kira hancurkan, kesian ibu bapa. Penat bawa kita belajar, mengaji dan sebagainya, tiba-tiba kita hancurkan adab kita. Untuk apa?

"Jangan mulakan sesuatu yang b*doh, carilah sesuatu dari sudut yang positif, dalam seni muzik macam-macam boleh dibuat. Saya dah 37 tahun nyanyi, rebel itu hanya diluar pentas, jangan bawa atas pentas, nanti satu dunia tahu.

Klik untuk gambar besar

"Kalau nak rebel boleh, tetapi melalui penulisan lirik, berkaryalah, luahkan dalam lirik bukannya dengan attitude buruk di atas pentas. Selagi beriman Insyallah kita boleh kawal perkara itu," tambahnya.

Mengulas lanjut, Awie meminta agar setiap artis yang beraksi agar tidak memulakan perkara yang meniup kebencian daripada peminat. Dalam masa sama, Awie berkata, muzik rock ada kategorinya dan budaya tersendiri yang asalnya dari luar.

"Inilah masalahnya. Janganlah mulakan dan jangan buat. Kita sebagai penyanyi atau influencer, jangan mulakan perkara bodoh. Kalau kita mulakan benda yang bodoh, mereka yang di bawah akan jadi bodoh macam kita juga.

"Buat apa kita nak memperbodohkan mereka. Baik kita cari benda yang positif. Dari sudut seni ini macam-macam benda kita boleh buat. Janganlah ambil perkara yang negatif itu. Kita janganlah membudayakan kelakuan yang tidak baik itu di sini.

"Sebenarnya apa yang berlaku adalah kerana individu itu sendiri tanpa mengira era rock mana. Kita salahkan individu itu sendiri. Dia nak bawa ke mana arah diri dan tujuannya.

"Kalau arah positif, positiflah ia. Begitu juga sebaliknya. Jangan jadikan anak-anak yang lahir selepas ini sebagai generasi yang tidak bertamadun," tutur Awie yang mengakui selama 37 tahun menyanyi, dia langsung tidak pernah mambawa masalah peribadi ke atas pentas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CALIPH BUSKERS MASIH BELUM DAPAT BAYARAN RM10,000

"Buat masa ini, Caliph Buskers mengambil tindakan memberi ruang dan peluang lagi kepada pihak penganjur terbabit seperti diminta oleh mereka. Kami masih bertolak ansur dan mahu berkompromi (menunggu bayaran).

"Sebenarnya, jumlah bayaran dijanjikan penganjur kepada Caliph Buskers ialah RM10,300, yang mana RM300 itu adalah duit tambang untuk perjalanan kami ke Pulau Pinang. Bagaimanapun, sesen pun tidak dibayar lagi," jelas pemain dram kumpulan Caliph Buskers, Fendy Adlun.

Difahamkan, Caliph Buskers sehingga kini masih belum mendapat bayaran RM10,000 daripada penganjur persembahan di Pulau Pinang yang disertai mereka pada 9 dan 10 Disember lalu.

Fendy berkata, pihak penganjur terbabit meminta Caliph Buskers memberikan mereka masa sehingga hujung bulan ini untuk melunaskan bayaran berkenaan kerana tidak mempunyai kewangan yang cukup.

Ditanya mengenai tindakan undang-undang seperti membuat laporan polis, Fendy memaklumkan Caliph Buskers masih mahu bertoleransi dengan pihak penganjur dan kalau boleh biarlah dapat diselesaikan secara berhemah.

Klik untuk gambar besar

Dalam pada itu, ditanya adakah ini kali pertama mereka berhadapan isu persembahan tidak dibayar, Fendy memberitahu, selama kira-kira lapan tahun Caliph Buskers aktif menyanyi, situasi berlaku itu adalah kali yang ketiga. Katanya, mereka (Caliph Buskers) dah ada pengalaman sebelum ini, tapi terkena lagi.

Sebelum ini, Caliph Buskers yang dianggotai pemuzik cacat penglihatan itu merayu pihak penganjur 'show' (persembahan) agar dapat melunaskan bayaran RM10,000 seperti dijanjikan.

Ia berikutan, ahli Caliph Buskers berserta kru mereka yang terbabit sama pada persembahan itu sangat memerlukan wang berkenaan untuk menyara keluarga kerana pembabitan dalam karier seni adalah punca pendapatan utama mereka.

Terdahulu, kisah luahan rayuan bayaran terhadap penganjur terbabit dikongsikan Caliph Buskers di media sosial mereka seperti Instagram dan Facebook. Ini kerana, mereka pergi dan balik daripada 'show' itu dengan tangan kosong.

Selain Fendy, Caliph Buskers dianggotai Azmi Saat sebagai vokalis, Zaki Ismail (pemain gitar bass) dan Nirwan Zainalabidin (pemain gitar).

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU AARON AZIZ KEMBALI KE RAHMATULLAH

Pelakon Datuk Aaron Aziz, 44, menerusi laman Instagram miliknya memaklumkan berita sedih dimana ibunya iaitu Juriana Jaafar telah meninggal dunia, malam tadi.

"Innalillahwainailaihirojiuun. Ya Allah ambillah pahala daripada ibadat umrahku serta selamatkanlah ibuku, Juriana Jaafar dari seksa kubur dan api neraka.

"Ambil lah segala kerja amal ku untuk menemani Ibuku di Alam Barzakh. Dan tempatkan lah Ibuku di antara hamba hamba MU yang akan menikmati Jannahtul Firdaus A'la.

Klik untuk gambar besar

"Allahummaghfirlaha warhamha wa 'afihi wa'fuanha. Saya sayang ibu lebih daripada segala-galanya di dunia ini," tulis pelakon filem 'KL Gangster 2' itu.

Terdahulu, Aaron ada memuat naik foto di hospital dan berharap arwah akan terus kuat. Salam takziah kami ucapkan kepada Aaron dan seluruh ahli keluarga, semoga roh arwah dicucuri rahmat Allah.

www.myartis.com / Sumber & foto: Astro Gempak & Instagram Aaron Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FESYEN 'OREN & POUCH BAG' NEELOFA TERIMA PELBAGAI REAKSI

Sekali lagi fesyen yang digayakan ketika hadir dalam satu acara fesyen oleh pelakon dan pengacara, Noor Neelofa baru-baru ini mencuri tumpuan netizen di media sosial.

Neelofa yang juga usahawan berjaya itu menampilkan gaya fesyen bersama jaket dengan seluar berwarna oren dipadankan dengan turban dan 'pouch bag' besar di pinggang.

Pelbagai komen dilontarkan netizen terhadap gayanya itu yang dimuatnaik gambar menerusi akaun Instagramnya.

Ada netizen yang meluahkan perasaan terkejut, menyamakan fesyen tersebut dengan kartun Naruto versi muslimah, 'wardrobe malfunction', mangsa fesyen.

Klik untuk gambar besar

Bukan itu sahaja, malah ada juga yang mempersoalkan mengapa pemilik bisnes tudung Naelofar Hijab itu sanggup berfesyen sedemikian.

Bagaimanapun, ramai netizen yang memuji kecantikan Neelofa dengan gaya tersebut selain menyukai dan memahami fesyen yang ditampilkan.

Neelofa sebelum ini menjadi duta untuk satu kempen anti buli mengkritik tindakan netizen yang melemparkan komen negatif di media sosial.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"MASIH TAK PUSING.. SAKIT GILA... RUPANYA DAH BUKAK 8CM...." - AMYRA

"Cantik dah mommy daddy set date nak keluarkan @ayraaryssa on 02/02/2020.. tapi................. Cerita dia mcm ni, Doctor @_s__e__r__i_ bgtau baby songsang. But she said no worries kita boleh tunggu lagi mungkin baby akan pusing di saat2 akhir nak bersalin.. kita jgn fikir normal or caesar yet.. mommy masih tersenyum keluar dr bilik doctor konon2 ada chance la deliver normal lg sekali.

"Bila balik rumah tunggu lagi 2 minggu nak lahirkan baby, mcm2 lah usahanya, pegi exercise la, cari doa itu ini, amalkan petua2 bg baby pusing, tgk you tube sampai lebam and sampai masa pegi check up masih x pusing.. doctor pun dgn senyum kelatnya terpaksa ckp kita kena proceed caesar.

"Kalau doctor pun dah senyum kelat, I ni apa lagi?? Jantung ni mcm dah jatuh kat lutut bila tau perut nk kena potong. Tp yg senyum riang girang gembira suka hati is daddy lah sbb date cantik dia pilih utk baby keluar (02022020).

"On the 31st january, mommy daddy last minute jalan2 cari baju2 baby (nasib baik sempat!) pastu esoknya 01022020 plan nk buat mani pedi, nk kemas2 n cantik2 sikit la kan mcm kawan2 yg lain masuk OT. Tp semua x dpt sbb baby emergency nk kluar.. pukul 4 pagi mcm sakit2 manja dtg, I is buat dunno je lerrrr kampung people, pkl 6 pagi contraction dah mula kuat sikit, pukul 8 am SAKIT GILA!!!

Klik untuk gambar besar

"Terus shoot pegi hospital, dlm labour sakitnya ya ampun!.. rupanya dah bukak 8cm uolsssss!!!! Muka I dah mcm king kong. Senyum pun xnak dah kt doctor (sorry doctor )
Even jln tu dah bukak 8 cm mommy redha je la x blh nk keluarkan normal, semua bergegas bawak mommy dlm OT..

"Dlm sekelip mata keluarlah Aryssa pukul 10:48am pada 01022020 dan muka daddy happy campur redha x dpt date cantik tu.. Tp mcm mana cara anak kita lahir sekalipun x kisah la mesti ada hikmah
Tq daddy syg @amarbaharin, doctor @_s__e__r__i_ , kak @nengshahidah_linda , family, @fyzafeeza n semua yg terlibat menjayakan telenovela ini," demikianlah cerita pelakon Amyra Rosli.

Amyra atau nama sebenarnya Nur Amira Izzati Rosli yang selamat melahirkan bayi perempuan pada 1 Februari yang lalu, ada berkongsi cerita ketika saat melahirkan cahaya mata keduanya itu. Amyra telah berkongsi momen tersebut menerusi laman media sosial Instagram miliknya.

Selain itu, bintang drama bersiri 'Cemburu Seorang Perempuan' itu turut memaklumkan bahawa dia terpaksa melalui proses bersalin melalui pembedahan. Untuk makluman, Amyra telah mendirikan rumah tangga bersama pelakon Amar Baharin pada 11 November 2016 dan dikurniakan sepasang cahaya mata, Aqeef Anaqi berusia 2 tahun dan Ayra Aryssa, 9 hari.

www.myartis.com / Sumber & foto: Astro Gempak, Instagram Amyra Rosli, Amar Baharin & Ayra Aryssa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SCHA ALYAHYA TAMPIL PERJELAS ISU IG 'HILANG': "SAYA SILAP 'DEACTIVATED' AKAUN..."

Pelakon dan pengacara Scha Al-Yahya sebelum ini telah bertindak memadam akaun Instagramnya pada Khamis, sehingga menimbulkan tanda tanya dalam kalangan pengikut laman sosial itu.

Bagaimanapun, Scha atau nama sebenarnya Sharifah Nor Azean Syed Mahadzir Alyahya, 37, tampil menjelaskan perkara itu berlaku secara tidak sengaja disebabkan kesilapan teknikal.

Menurut Scha, kesilapan itu berlaku ketika dia ingin membuat pautan akaun perniagaan Facebook kepada akaun laman Instagram miliknya. Kata Scha lagi, dia akan membuka semula laman sosialnya selepas selesai dikemaskini. Klik untuk gambar besar

"Saya silap 'deactivated' akaun sebab nak 'link' kan akaun perniagaan Facebook. Kalau nak di cerita panjang pula. Saya ringkaskan, begitulah situasinya.

"Nak terangkan di akaun Awal dan Lara macam tak kena pula. Jadi, saya cuba kemaskini semula dan maklumkan apabila sudah berjaya buat semula," katanya.

Akaun @schaalyahya yang memiliki lebih 5 juta pengikut itu tidak boleh diakses sejak malam Khamis dan netizen mula membuat pelbagai andaian.

Ada yang beranggapan ia digodam, malah tidak kurang juga menyifatkan isteri kepada pelakon dan pengacara Awal Ashaari itu mahu 'berehat' dari media sosial memandangkan sedang hamil.

Scha turut memuat naik status terakhir mengatakan 'I've had enough' sebelum bertindak menutup akaun Instagram miliknya. Malah, netizen juga mula meninggalkan pertanyaan di ruang komen suaminya yang juga pengacara program Melodi.

Terdahulu, Awal mendedahkan kelakuan isterinya tidak seperti kebiasaan ketika sedang hamil. Untuk makluman, Scha mendirikan rumah tangga dengan Awal pada 2012 dan dikurniakan seorang cahaya mata perempuan bernama Lara Alana yang kini berusia enam tahun.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AFDLIN SHAUKI SAH BERCERAI APRIL LALU SELEPAS 25 TAHUN KAHWIN: "INI TAKDIR ALLAH... TIADA SIAPA MAHU BERAKHIR BEGINI"

"Ketika pandemik melanda, kehidupan kami mula berubah. Kami cuba untuk menyelesaikan situasi itu pada tahun ini tetapi berlaku sebaliknya kerana tiada lagi persefahaman. Namun, kami masih bergelar ibu bapa kepada anak-anak dan memberi sokongan serta kasih sayang sebagai sebuah keluarga. Afdlin akan terus menyokong saya sebagai sahabat dan saya juga akan lakukan perkara yang sama.

"Kami harap rakan-rakan dan ahli keluarga tidak bersedih dan orang ramai menerima berita ini sebagai satu perkara agak biasa yang dilalui segelintir pasangan," demikian kata bekas isteri kepada pelakon dan pengarah Datuk Afdlin Shauki iaitu Datin Maria Christina Orow Abdullah yang mendedahkan mereka sudah bercerai sejak April lalu, selepas 25 tahun mendirikan rumah tangga.

Perkara itu didedahkan oleh Maria menerusi Instagram dimana tempoh iddah sudah pun tamat selepas mereka mengambil keputusan untuk berpisah pada April. Menurut Maria lagi, hubungan mereka mula bermasalah ketika tempoh pandemik yang lalu serta tiada lagi persefahaman.

Sementara itu, Afdlin menyifatkan perceraiannya dengan bekas isteri sebagai takdir dan ketentuan Allah. Sepakat berpisah selepas hampir 25 tahun mendirikan rumah tangga, Afdlin berkata, ketika ini fokusnya dan Maria adalah untuk terus bersama-sama membesarkan tiga anak-anak agar mereka tidak terkesan dengan perceraian yang berlaku.

Klik untuk gambar besar

"Ini adalah takdir Allah. Tiada siapa yang mahu hubungan rumah tangga berakhir begini (perceraian). Kami cuba yang terbaik untuk teruskan hidup demi anak-anak supaya mereka tidak rasa terkilan dengan apa yang terjadi.

"Walaupun sudah berpisah pada Ramadan lalu, kami masih menyambut Aidilfitri bersama. Kehidupan juga berjalan seperti biasa cuma bezanya kami tidak lagi bergelar suami-isteri," ujarnya.

Dalam pada itu, Afdlin berkata, dia tidak bersedia untuk berkongsi tentang punca keretakan rumah tangganya kepada umum. Sebaliknya kata pelakon filem 'Buli' itu, perkongsian bekas isteri di media sosialnya cukup menceritakan masalah yang membawa kepada perceraian mereka.

"Apa yang bekas isteri katakan di media sosial, kami telah persetujui bersama. Jadi tiada apa yang perlu saya katakan sekarang ini. Tunggulah, mungkin suatu hari apabila saya sudah bersedia, saya akan kongsi," ujarnya.

Meskipun sudah berusaha memperbaiki perkahwinan tersebut namun Maria dan Afdlin menganggap perceraian adalah keputusan paling baik selain masih mengekalkan hubungan baik demi membesarkan anak-anak mereka.

Untuk makluman, Afdlin dan Maria mendirikan rumah tangga pada 1997. Hasil perkahwinan mereka dikurniakan tiga cahaya mata, Mia Sara, Anaias dan Ileana Matin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RASANYA PEREMPUAN TAK SUKA LELAKI MACAM SAYA NI" - AZZAM AKUI SAYANG SHERYL

"Kalau orang tanya, saya akan cakap kami teman rapat. Kami dah lima tahun kenal. Saya sayangkan Sheryl dan dia sangat istimewa di hati saya. Dia seorang penyayang dan paling penting dia sangat memahami saya.

"Bagi saya, susah nak cari perempuan yang faham perasaan lelaki. Saya ni banyak kekurangan dan penakut. Rasanya perempuan tak suka lelaki macam saya ni. Saya bukan jenis yang gentleman atau manly.

"Saya lelaki yang biasa-biasa saja. Saya rasa bertuah mempunyai teman rapat yang menerima saya seadanya," kata peserta program Big Stage 2020 iaitu Azzam Sham yang mengakui dia menyayangi Sheryl Shazwanie meskipun tidak pernah mengesahkan hubungan cinta dengan penyanyi tersebut.

Azzam atau nama sebenarnya Muhammad Azzammuddin Lop Hisham, 23, berkata Sheryl memahami dirinya yang serba kekurangan dan mempunyai sifat penakut.

Klik untuk gambar besar

Malah, Azzam menyedari dirinya bukan seorang lelaki yang menjadi idaman wanita namun berasa bertuah kerana mempunyai teman rapat seperti penyanyi lagu 'Perasaan' itu.

Terdahulu, Sheryl mengakui dia mula menyimpan perasaan terhadap Azzam Sham sejak penyanyi itu menyertai realiti nyanyian kanak-kanak Idola Kecil.

Menurut Sheryl atau nama sebenarnya Sheryl Shazwanie Shamsulbahri, 23, hubungan mereka mula rapat selepas masing-masing berada di bawah syarikat pengurusan sama sejak lima tahun lalu.

Malah, Sheryl juga datang ke konsert mingguan Big Stage 2020 yang berlangsung setiap Ahad di Pusat Kovensyen Antarabangsa (PICC) untuk memberi sokongan kepada Azzam.

Ditanya mengenai perancangan membawa hubungan mereka diperingkat yang lebih serius, Azzam menjelaskan dia belum memikirkan perkara itu namun berharap peminat mendoakan yang baik sahaja.

"Setiap minggu dia datang ke konsert Big Stage untuk menyokong saya. Kepada Sheryl, terima kasih kerana tidak pernah lelah untuk memberi semangat dalam apa jua yang saya lakukan.

"Buat masa ini belum lagi (perancangan kahwin). Kalau ada rezeki jodoh kami, insya Allah.. doakan yang terbaik buat kami ya!" ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RINA HARUN TAMPIL MOHON MAAF, PERJELAS TINDAKANNYA SUAP ANAK FENDY

Berhubung tindakan menyuap anak perempuan Fendy Caliph Busker makanan ketika menyantuni keluarga terbabit di ibu negara pada Sabtu sehingga menerima kecaman, Menteri Pembangunan Wanita, Keluarga dan Masyarakat iaitu Datuk Seri Rina Harun tampil memohon maaf.

Dalam satu kenyataan media, Rina antara lain menzahirkan permohonan maaf susulan tindakannya itu yang mendapatkan banyak komen daripada orang ramai. Tambah Rina, kanak-kanak tersebut mengalami cacat penglihatan dan austisme. Malah kanak-kanak itu tambahnya, tidak mampu makan sendiri dan perlu dibantu.

"Pertamanya, saya ingin menzahirkan ucapan terima kasih kepada rakyat Malaysia yang sentiasa prihatin akan pematuhan SOP dalam usaha menangani penyebaran wabak COVID-19. Berikutan berita yang tular berkenaan tindakan saya menyuapkan makanan kepada seorang kanak-kanak OKU bernama Nur Azalea Zafirah, berusia 6 tahun yang merupakan anak kepada saudara Fendy Adlun, pemuzik Caliph Buskers.

"Saya memohon maaf andai kiranya tindakan responsif saya tidak menyenangkan mata dan menimbulkan persoalan dan kebimbangan kepada sesetengah pihak. Untuk makluman semua, kanak-kanak tersebut merupakan seorang kanak-kanak OKU penglihatan dan autisme yang mana anak ini berada dalam keadaan kurang ceria ketika ketibaan saya.

"Namun kanak-kanak tersebut beransur ceria dan tenang apabila dipujuk dan ditawarkan hidangan makanan yang saya bawa. Bapa beliau sendiri memaklumkan bahawa anaknya tidak mampu makan sendiri dan perlu dibantu dalam menyuapkan makanan kepada anaknya.

"Hati saya menjadi lebih tersentuh apabila kanak-kanak tersebut sendiri menyebut "Nak Aunty suapkan..." kepada saya. Untuk tidak menghampakan anak istimewa ini, saya terus menyuapkan makanan tersebut sebagai sebahagian pendekatan psikososial dlam menzahirkan rasa kasih sayang saya sebagai seorang wanita kepada kanak-kanak apatah lagi buat insan yang kurang bernasib baik ini," jelas Rina.

Tegasnya, beliau sentiasa mengamalkan kebersihan kendiri setiap masa dengan menggunakan sanitasi tangan sebelum dan selepas menyantuni kumpulan sasar memerlukan bantuan. Bagaimanapun, beliau turut menzahirkan ucapan terima kasih terhadap orang ramai yang sedia menegurnya bagi memperbaiki tugasan sehariannya.

"Terima kasih sekali lagi buat komen-komen yang membina yang diberikan dalam usaha memperbaiki tugasan, amanah dan tanggungjawab kebajikan yang saya usahakan. Semoga kita terus dilindungi dan keluar dari kemelut pandemik COVID-19 ini dengan segera," ujar Rina lagi.

Kejadian itu tular dalam media sosial apabila Rina didapati tidak mematuhi prosedur operasi standard (SOP) seperti penjarakan fizikal malah menyuapkan anak orang secara sentuh semasa kunjungan ke kediaman Fendi pada pagi Sabtu.

Dalam lawatan itu, Rina turut menyalurkan Bantuan Bakul Makanan kepada permain dram kumpulan Caliph Buskers serta menyelaras proses permohonan OKU beliau setelah Elaun Pekerja OKU tamat pada tahun 2019.

Turut disampaikan, sumbangan tunai Yayasan Kebajikan Negara dan juga Tabung Bantuan Segera Jabatan Kebajikan Masyarakat (JKM) Kunjungan itu turut dihadiri Timbalan Menteri Belia dan Sukan, Wan Ahmad Fayshal Wan Ahmad Kamal.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ASALKAN BUKAN IBU AYAH MARAH" - ZIZI TAK HAIRAN DIKECAM

"Sekurang-kurangnya saya tidak hipokrit dengan diri mahupun orang lain. Ini adalah diri saya yang sebenar dan rasanya semua pengikut tahu sehingga pernah digelar artis rap seksi.

"Tak cukup itu, ada juga yang keterlaluan melabel saya bukan muslim yang baik dan sebagainya. Jujurnya, saya hairan dengan orang yang mengata ni, seolah-olah mereka benar-benar mengenali saya secara dekat.

"Pada hal mereka tidak tahu pun kehidupan saya bagaimana. Beginilah, biarkan sahaja mereka dengan imaginasi dan fantasi mereka.

"Yang penting, saya tahu jaga diri sendiri," kata penyanyi Zizi Kirana yang mengaku tidak kisah sekiranya ada pihak yang menganggap dia sengaja mencari publisiti gara-gara isu dirinya yang berpenampilan seksi bahkan dikatakan sudah semakin berani 'menayangkan lurah'.

Menurut anak kelahiran Samporna, Sabah ini, dia tetap teguh dengan prinsip dan pendirian untuk menjadi diri sendiri tanpa perlu dipengaruhi oleh mana-mana pihak dalam menentukan cara dia berpakaian.

Klik untuk gambar besar

Pelantun lagu 'Boleh Jalan' ini berkata lagi, walaupun berajuhan dengan kedua ibu bapa namun tidak bermakna keluarganya langsung tidak mengambil tahu perkembangan dan pergerakannya setiap masa.

"Walaupun tidak tinggal bersama dan mereka berada di Sabah, itu tidak bermakna ibu bapa tidak memantau saya di sini.

"Jangan tak tahu, setiap hari mereka akan mengintai di media sosial selain menghubungi saya secara peribadi dan setakat ini, tidak pernah lagi saya dimarahi kerana seksi ataupun dilabel sebagai anak derhaka.

"Setakat netizen nak kecam, saya sebenarnya tidak hairan pun. Asalkan bukan ibu atau ayah saya yang marah," ujar bekas anggota kumpulan Fabulous Cats ini.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ROZANA MISBUN DISAHKAN PATAH TULANG HIDUNG

Bekas pegawai perubatan dari Hospital Ampang memberitahu Mahkamah Majistret Ampang kelmarin bahawa isteri Awie, Rozana Misbun mengalami patah di bahagian tulang hidung dan rusuk kirinya.

Dr Siti Farah Mazalan, berkata Rozana, 37, disahkan mengalami kedua-dua kecederaan itu selepas melalui beberapa pemeriksaan x-ray di hospital itu pada 18 Jun tahun lepas.

"Daripada pemeriksaan x-ray itu, saya dapati bahagian hidung dan tulang rusuk kiri yang kesembilan pesakit (Rozana) mengalami patah," katanya ketika pemeriksaan utama oleh Timbalan Pendakwa Raya Goh Ai Rene.

Klik gambar untuk size besar

Merujuk kepada patah di hidung dan tulang rusuk kiri Rozana, Dr Siti Farah, saksi kelima pendakwaan itu tidak menafikan kecederaan itu boleh berpunca daripada pukulan objek tumpul, hentakan kuat ke tanah, tumbukan tangan ataupun daripada tendangan kaki.

Pada 4 Julai lepas, Awie atau nama sebenarnya Mohd Azhar Othman, 47, mengaku tidak bersalah atas dakwaan dengan sengaja menyebabkan kecederaan parah ke atas Rozana, di sebuah rumah di Taman Ukay Bistari, Ukay Perdana, Hulu Kelang pada 1.30 tengah hari, 2 Jun tahun lepas.

Sementara itu, ketika pemeriksaan balas oleh peguam Hazman Harun yang mewakili Awie, Dr Siti Farah berkata beliau tidak dapat memberitahu mahkamah secara jelas punca sebenar berlakunya patah di bahagian hidung dan rusuk kiri kesembilan Rozana.

Doktor itu juga tidak dapat memastikan bila berlakunya patah itu dan adakah kecederaan itu terjadi secara sengaja atau tidak sengaja. Perbicaraan di hadapan Majistret Ayuni Izzati Sulaiman bersambung pada 30 November dan 1 Disember depan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TAHNIAH - SHARIF ZERO TIMANG ANAK SULUNG, LELAKI

"Alhamdulillah tahun ni bertiga. Anugerah terindah. Nanti saya share nama anak lelaki saya yaa," demikian kata ahli kumpulan Zero, Sharif Kadir Doli yang telah bergelar bapa apabila isterinya itu selamat melahirkan anak sulung mereka semalam.

Tahniah kami ucapkan kepada Sharif dan isteri yang selama ini menanti kelahiran anak pertama sejak mendirikan rumah tangga beberapa tahun lalu.

Semoga dengan kehadiran 'orang baru' ini dapat memeriahkan lagi keluarga Sharif dan dimurahkan rezeki.

Klik untuk gambar besar

www.myartis.com / Sumber: Sharif Zero IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


JALANI UJIAN SARINGAN COVID-19 - HANS ISAAC BERDEBAR NANTIKAN KEPUTUSAN

Penerbit, pengarah dan pelakon, Datuk Hans Isaac menerusi laman Instagram telah memuatnaik video dimana menunjukkan proses bagaimana dia menjalani pemeriksaan saringan COVID-19. Perkongsian itu bagaimanapun ditegur netizen yang mendakwa ujian hanya boleh dilakukan di hospital dan untuk mereka yang menunjukkan simptom COVID-19 sahaja.

Hans, 48, menjelaskan tujuan melakukan ujian saringan bagi mengesan COVID-19 sebagai langkah berjaga-jaga demi keselamatan insan di sekeliling. Hans turut memberitahu, selepas dimasukkan ke hospital akibat jangkitan kuman di paru-paru, dua minggu lalu, dia terpanggil menjalani pemeriksaan demi pengesahan.

"Saya jalani ujian bukanlah saja-saja seperti disangka ramai. Dua minggu lalu, saya dimasukkan ke sebuah pusat perubatan kerana masalah jangkitan kuman pada paru-paru. Saya dirawat selama lima hari. Walaupun di hospital, tapi kita tak boleh jamin penularan wabak ini tidak boleh berlaku.

Klik untuk gambar besar

"Sebagai langkah keselamatan diri dan mereka yang ada di sekeliling, saya jalani ujian saringan menggunakan khidmat pihak swasta yang bukan sahaja pakar malah bertauliah. Mereka boleh datang ke rumah," ujarnya.

Ditanya pengalaman menjalani ujian saringan, pelakon yang mula dikenali menerusi filem 'Ringgit Kasorrga' ini berkata, debaran menjalani ujian tidak sama seperti menunggu keputusan: "Proses pemeriksaan masih okay lagi tetapi nak tunggu hasil ujian, itu yang mencemaskan saya. Keputusan ujian hanya akan dikeluarkan selepas 48 jam. Sekarang saya masih lagi menunggu... Memang berdebar," tuturnya.

Dalam perkembangan berkaitan, Hans yang juga Pengerusi Perbadanan Kemajuan Filem Nasional Malaysia (FINAS) menegur individu yang tidak mematuhi arahan Perintah Kawalan Pergerakan: "Saya minta sangat tolonglah patuh arahan. Kalau tiada keperluan, tak perlu keluar rumah. Jangan disebabkan kedegilan kita, orang lain menjadi mangsa," katanya.

www.myartis.com / Sumber & foto: Berita Harian, Astro Gempak & Instagram Hans Isaac

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERIUS MAHU BERUMAH TANGGA - DINI & JANNA RANCANG BELI RUMAH IMPIAN DULU

"Kami memang serius ingin mendirikan rumah tangga tetapi semua perancangan itu memerlukan masa yang panjang. Pada masa yang sama, kita dahulukan rumah impian," jelas pelakon Dini Schatzmann yang mengakui kini sedang dalam perancangan untuk membeli rumah idaman bersama pasangannya, pelakon dan pengacara Janna Nick bagi membuktikan bahawa mereka serius dalam persiapan buat masa hadapan.

Niat yang sudah lama tersimpan itu membuktikan bahawa dia bersungguh-sungguh mahu membawa hubungan mereka ke fasa berikutnya iaitu berumah tangga meskipun bukan dalam masa terdekat ini.

Bahkan Dini tidak malu berkongsi bahawa Janna merupakan pemangkin semangat supaya dia bekerja dengan lebih keras untuk merealisasikan impian itu.

Klik untuk gambar besar

"Buat masa ini saya kena kukuhkan kerjaya dan kewangan sebelum melangkah ke fasa itu. Paling penting kedua-dua belah keluarga tahu kami cukup serius dalam perhubungan," katanya lagi.

Pun begitu, pasangan berkenaan tidak mendedahkan waktu spesifik mereka bakal menamatkan zaman bujang masing-masing. Buat masa ini, perancangan dan perniagaan yang menjadi keutamaan keduanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SURAT MINTA BANTUAN ITU TIDAK BETUL" - GMIE SCREEN AKUI SAKIT BUAH PINGGANG BOCOR

Penyanyi Gmie Screen atau nama sebenarnya Hajimi Ibrahim, 50, mengakui kebenaran foto seorang lelaki dalam keadaan sakit yang tular di media sosial adalah dirinya. Namun begitu, Gmie kesal namanya dipergunakan pihak tertentu untuk kepentingan peribadi.

"Saya memang sakit tapi, surat minta sumbangan atau bantuan itu tidak betul. Itu memang saya dan foto berkenan diambil untuk rujukan seorang rakan yang nak tengok keadaan sebenar saya.

"Tapi, tak sangka pula apabila ada yang ambil kesempatan menggunakan foto saya itu beserta surat bantuan sebagai cara minta sumbangan tidak betul. Saya pun tak tahu kenapa dan bagaimana foto itu boleh tersebar luas," katanya.

Menurut Gmie, dia turut sangat kesal perkara ini menjadi heboh kerana hasratnya memang mahu merahsiakan sakit dihidapi daripada pengetahuan masyarakat.

"Saya tak nak nanti orang fikir yang bukan-bukan. Asal artis sakit, pasti nak minta sumbangan atau bantuan. Lagipun sehingga kini, saya masih boleh usaha untuk perubatan dan penyembuhan.

"Itu sebabnya saya tak nak beritahu sesiapa mengenai sakit ini kerana bimbang tersebarnya banyak fitnah. Contoh macam sekarang, orang nak ambil kesempatan dan itu yang saya tak mahu.

"Saya pilih mendiamkan diri. Namun, anak saya Siti Hadirah yang membuat hantaran di laman sosialnya untuk menjelaskan perkara sebenar," ujarnya.

Penyanyi lagu 'Bila Cinta Didusta' ini berkata, penyakit buah pinggang bocor ini dialaminya sejak lima bulan lalu. Gmie berkata dia segera dimasukkan ke Hospital Shah Alam dan ditahan selama sebulan di wad untuk rawatan lanjut.

"Ia berlaku mengejut pada hujung Oktober tahun lalu, kerana kesnya boleh dikatakan satu daripada 200,000 individu. Sangat jarang berlaku, tapi dah ini takdirnya tak apalah kerana saya pun tak nak bising-bising.

"Saya tiada kencing manis dan darah tinggi pun. Boleh dikatakan, sakit ini datang tiba-tiba. Kaki saya berat dan doktor kesan saya kurang garam dan kurang albumin.

"Albumin ialah satu selaput yang menjaga cecair buah pinggang. Namun, selaput itu yang bocor dan doktor beritahu saya kekurangan albumin.

"Saya kini bergantung kepada ubat-ubatan dibekalkan hospital dan pada masa sama, ada juga buat rawatan alternatif secara tradisional. Makan pun dah kena berpantang juga.

"Masalah yang dihadapi sekarang ialah saya dah tak boleh berjalan. Harapnya dengan rawatan yang dibuat bolehlah saya berjalan semula. InsyaAllah, apapun saya sentiasa yakin akan sembuh juga dari sakit ini.

"Allah bagi ujian untuk umat-Nya yang boleh terima sahaja. Alhamdulillah, saya insan yang terpilih dan reda menerimanya. Ini ujian saya dan doakan semoga saya sembuh," tuturnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKUT JODOH SAMPAI LAMBAT - LUNA MAYA SIAP-SIAP BEKUKAN SEL TELUR (OVUM)

"Aku udah freeze egg kak, sebenarnya nak buat dari 4 tahun lalu, tapi baru kesampaian tahun lepas," demikialah ujar pelakon wanita terkenal Indonesia, Luna Maya yang mendedahkan dia sudah pun siap-siap menjalani proses membekukan sel telur (ovum) tahun lalu.

Luna turut mengakui yang dia akur dengan takdir dalam urusan jodoh yang belum kunjung tiba. Perkara itu dikongsikan menerusi satu rakaman YouTube Venna Melinda.

Perancangan tersebut ingin dilakukan 4 tahun lalu, namun baru berkesempatan selepas mengenal pasti pusat berkenaan di Indonesia.

Klik untuk gambar besar

Difahamkan, ovum tersebut akan dibekukan dan disimpan untuk proses fertilization kelak. Kini, Luna tidak lagi merasa tergesa-gesa untuk berkahwin dan lebih tenang menjalani hidupnya seperti biasa.

Dalam pada itu, Luna juga mendedahkan dia kini sudahpun berbaik-baik dan saling berhubung dengan bekas teman lelakinya yang juga vokalis kumpulan Noah, Ariel dan tidak menolak jika ditakdirkan mereka berdua kembali menjalinkan hubungan seperti dulu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIRA ABU ZAHAR AKUI TINGGAL BERASINGAN SEJAK 6 BULAN LALU

Setelah sekian lama memilih untuk berdiam diri mengenai status perkahwinanya yang bergolak, akhirnya Dira Abu Zahar akui bahawa beliau dan suami, Helmi Yusof sudah enam bulan tidak tinggal sebumbung.

Menurut Dira, ketika ini juga, dia hanya menunggu keputusan rasmi daripada mahkamah berikutan kemelut rumah tangga mereka sejak beberapa bulan.

"Begitupun, memang sejak Jun lalu kami sudah tidak lagi tinggal bersama. Malah, tiada komunikasi langsung diantara kami hingga ke saat ini.

"Baik saya mahupun dia, masing-masing meneruskan kerja kami seperti biasa. Saya sendiri ketika ini hanya menunggu keputusan rasmi kerana ia turut membabitkan pihak mahkamah, ada perkara belum diselesaikan," ujar Dira dipetik sebagai berkata.

Bagaimanapun Dira menafikan kehadiran pihak ketiga sebagai punca perpisahannya dengan suami. Dira sebalikya berkata bahawa keretakan hubungan mereka berpunca dari mereka sendiri yang sibuk dengan tuntutan kerja sehingga melupakan tanggungjawab sebagai suami isteri.

"Pendek kata, ianya merupakan salah kedua-dua pihak kerana terlalu sibuk dengan kerjaya masing-masing. Dalam hidup berumah tangga, ada elemen yang perlu dijaga, tetapi akhirnya ianya menjadi tidak terkawal," jelas Dira mengenai status perkahwinannya yang sebelum ini dikatakan sudah berpisah dengan suami sejak awal tahun lalu.

Menurut sumber, Helmi dikatakan telah melafazkan talak ke atas Dira sekaligus mengesahkan gosip pergolakan perkahwinan mereka.

Terdahulu Dira dan suami didakwa telah bercerai, bagaimanapun ketika ditanya mengenai kemelut rumah tangga mereka, masing-masing memilih untuk berdiam diri tanpa memberikan sebarang komen.

Selain itu, Dira turut dikatakan mengalami kemurungan teruk sehingga dikejarkan ke hospital pada malam beliau diceraikan dan dirawat di hospital selama seminggu.

Sumber: BH Plus

Foto: Dira Abu Zahar IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SYANIE KECEWA JUMLAH PENGIKUT IG DIBANDINGKAN: "TAKKANLAH KREDIBILITI SAYA DILETAK BEGITU RENDAH..."

"Kalau saya boleh bertahan selama 30 tahun maknanya adalah kerja saya yang memang bagus. Bukan nak cakap saya hebat, tapi jika saya boleh bertahan selama ini, takkanlah kredibiliti saya diletak begitu rendah dengan dibandingkan dengan jumlah pengikut di Instagram.

"Saya sangat kecewa apabila ada pengurus produksi yang bertanyakan jumlah pengikut Instagram saya untuk watak yang ingin ditawarkan. Saya ini bukanlah pengguna yang pandai menggunakan media sosial dan saya tak akan buat kandungan yang mengarut.

"Walaupun saya tahu kandungan yang bukan-bukan ini cepat mendapat perhatian dan boleh menaikkan jumlah pengikut tapi itu bukan prinsip hidup saya.

"Pengikut yang ada sekarang adalah pengikut setia dan bukan dibeli," itulah kata pelakon Syanie yang terkilan apabila ada tawaran lakonan yang diberikan diukur berdasarkan jumlah pengikut di Instagram berbanding kredibilitinya sebagai pelakon yang sudah hampir tiga dekad dalam industri hiburan.

Klik untuk gambar besar

Menurut Syanie, dia tidak jelas siapa sebenarnya yang mahu melihat jumlah pengikut walaupun tawaran yang diberikan kepadanya hanyalah watak sampingan.

Syanie berkata, terpulang kepada syarikat produksi jika mahu memilih pelakon berdasarkan jumlah pengikut, tetapi kebanyakan individu yang memiliki jumlah pengikut ramai itu hanya boleh berlakon untuk kandungan media sosial mereka saja tapi bukan untuk drama.

Tambah Syanie, jika syarikat produksi masih menilai bakat seninya bersandarkan jumlah pengikut di Instagram sampai bila pun dia tidak berpeluang berlakon kerana tidak mampu berlawan dengan jumlah pengikut pelakon lain yang jauh lebih ramai. Lebih menyedihkan, Instagram peribadi Syanie yang memiliki hampir 80,000 pengikut baru saja digodam individu tidak dikenali baru-baru ini.

"Bagi saya tak perlulah pelakon seperti saya diukur berdasarkan jumlah pengikut. Alasannya sebab nak hantar kertas cadangan ke stesen TV. Kalau macam itu, sampai bila-bila pun saya susah nak dapat tawaran berlakon sebab nak lawan dengan artis-artis sekarang yang jauh lebih tinggi pengikut mereka. Siapalah saya ini.

"Kredibiliti seseorang pelakon perlu diambil kira. Kalau watak utama nak tengok jumlah pengikut saya boleh terima, tapi kalau watak sampingan pun macam itu, susahlah.

"Namun saya bersyukur apabila penyanyi Mawi menawarkan saya berlakon filem Hantu Kuat Ketawa di samping pelawak popular Saiful Apek. Saya terus bersetuju tanpa mengetahui bayarannya. Lakonan adalah jiwa saya dan saya sangat rindukan kerjaya ini selepas hampir tiga tahun tiada tawaran berlakon," ujarnya dipetik sebagai berkata kepada Harian Metro.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - BILA MISHA OMAR BERHIJAB

Semalam, ramai yang kagum dengan perubahan Mizz Nina berhijab. Namun, rasanya hari ini pasti ramai yang lebih kagum apabila melihat Misha Omar turut berhijab.

Namun, hijab Misha kami rasa tidak kekal seperti Mizz Nina, kerana dia sebenarnya menghadiri kursus perkahwinan bersama bakal suaminya. Ini kerana, dengar cerita Misha akan bernikah pada bulan Februari 2014. Heh.


ISU BLACKPINK: CAPRICE TAMPIL ULAS - ABBY ABADI 'BIDAS' BALIK

Hujung minggu lalu, konsert jelajah penyanyi kumpulan wanita dari Korea, Blackpink telah diadakan di Stadium Melawati, Shah Alam dan ia mendapat sambutan luar biasa.

Bagaimanapun, seperti yang anda semua tahu pelakon Abby Abadi ada menyuarakan pandangan beliau mengenai konsert itu dan kurang senang melihat imej seksi kumpulan tersebut yang tidak mendapat bantahan dari mana-mana pihak.

Kerana kenyataan itu, Abby dikecam teruk oleh netizen dan ada yang mengungkit masa silam Abby yang pernah berpakain seksi ketika aktif dalam bidang nyanyian bersama kumpulan Elite.

Klik untuk gambar besar

Isu viral ini turut mendapat perhatian penyanyi rap Caprice yang dikenali dengan siri video beliau mengulas tentang isu semasa. Kata Caprice, pada satu tahap seseorang itu akan berubah dan tidak semestinya mereka akan terus meminati sesebuah kumpulan artis selama-lamanya, begitulah juga dengan imej seseorang.

Tidak hanya berdiam diri, Abby tampil memberikan respon terhadap teguran Carpice dan menyatakan rasa terkilan kerana kenyataan asal beliau sudah disalah erti. Abby menasihati Caprice untuk fahamkan dahulu apa yang beliau maksudkan sebelum memuatnaik sebarang video.

Setiap orang berhak untuk menyuarakan pendapat mereka tentang sesuatu perkara tetapi bukan semua yang ingin dikatakan itu harus diluahkan di media sosial. Ada kalanya lebih baik untuk simpan dalam hati sahaja agar tiada pihak yang tersinggung.  Apa pula komen anda?

www.myartis.com / Sumber, foto & video: Beautifulnara, Instagram Caprice & Abby Abadi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ESMA DANIEL BELUM TERFIKIR SOAL KAHWIN, ENGGAN TERBURU-BURU

Meskipun dua kali berdepan episod kegagalan dalam rumah tangga, pelakon Esma Daniel, 52, enggan terburu-buru untuk mencari teman hidup. Kata Esma, perkahwinan bukanlah satu perkara yang mudah, namun dia akan tetap berusaha mencari pasangan hidup yang terbaik.

"Buat masa ini belum terfikir untuk berkahwin lagi. Tapi, kalau tiba-tiba ada bertemu dengan wanita pilihan, barulah ada perancangan ke arah itu. Tambah pula dalam waktu-waktu sukar seperti ini, saya perlukan seseorang yang boleh susah dan senang bersama.

"Tapi untuk mencari pasangan hidup, kita tak boleh terburu-buru kerana benda ini bukan satu perkara yang mudah. Lagipun perkahwinan saya sudah berkali-kali tak berjaya.

Klik untuk gambar besar

"Saya memang ada terfikir untuk mencari pasangan hidup dalam usia sebegini. Saya pun tinggal berseorangan, jadi kadang-kadang agak bahaya. Tak tahu apa yang akan berlaku kepada saya pada masa mendatang," katanya.

Menurut Esma, biarpun tinggal berseorangan di rumah, namun dia sentiasa aktif di media sosial supaya orang disekelilingnya tahu mengenai kehidupan dirinya.

"Saya juga ingin ingatkan kepada orang lain yang tinggal seorang di rumah supaya sentiasa berkongsi keadaan diri dan saling berkomunikasi untuk memastikan diri anda berada dalam keadaan selamat.

"Dalam keadaan negara sedang 'lockdown' ini, kita tak boleh nak agak apa yang orang lain rasai. Mungkin ada yang kemurungan ataupun mempunyai masalah tertentu. Jadi kita perlu sama-sama tawakal dan berserah kepada Allah," ujar Esma.

Untuk makluman, Esma sudah dua kali berdepan kegagalan dalam rumah tangga. Malah, menerusi perkahwinan kedua dengan Nitra Sari pada 2002, Esma dikurniakan enam anak. Sebelum itu, Esma pernah berkongsi hidup dengan pelakon Sherie Merlis dan mereka dikurniakan dua orang anak lelaki.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH HAMIL - SITI SAIRAH BAKAL TIMANG ZURIAT LAGI

Alhamdulillah... tahniah kami ucapkan kepada adik kepada Datuk Seri Siti Nurhaliza iaitu Siti Sairah Tarudin apabila mengumumkan dia kini sedang berbadan dua.

Sairah yang mendirikan rumah tangga bersama kawan lamanya, Sharidan Johari pada Februari lalu memaklumkan khabar gembira itu menerusi akaun Instagramnya.

"Second check up, wahai anak. Menantikan saat indah, walaupun hati debar," tulis Sairah berserta sekeping foto imbasan ultrasound hitam putih.

Klik untuk gambar besar

Perkongsian itu diiringi doa dan ucapan tahniah daripada peminatnya yang tidak sabar menantikan cahaya mata pasangan ini.

Sairah yang muncul dengan single comeback 'Hanya Restu' itu mendirikan rumah tangga dengan Sharidan pada 24 Februari selepas bercerai dengan bekas suaminya pada 2014.

Menerusi perkahwinan pertamanya, Sairah dikurniakan tiga orang cahaya mata, Ummi Umairah, Ahmad Daiyan dan Ahmad Aisy.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KES SAMAN HIDAYAH - ALI DAPAT RASA ADA SINAR: "JANGAN SEBAR FITNAH... DOSANYA SANGAT BESAR"

"Alhamdulillah tamat perbicaraan kes saman terhadap saya... tunggu keputusan sahaja nanti! Allah Maha Kaya dan Maha Agung, setahun lebih menunggu dan bersabar dengan ujian ini.

"Semoga ada sinar buat keluarga kami... terima kasih semua mendoakan. Cuma berpesan jangan kita menyebar fitnah lagi kerana fitnah itu dosanya sangat besar, berbohong juga dosa sangat besar.

"Syukur padamu Ya Allah, tersenyum gembira harini. Allah dengar doa mak buat mu arwah Abam... tenang di sana abang," demikian tulis pelawak Ali Puteh menerusi laman Instagram miliknya.

Episod saman menyaman membabitkan Ali dan kakak iparnya, Nor Hidayah Mohd Ali masih berterusan di Mahkamah Sesyen Kuala Lumpur. Bagaimanapun menurut Ali atau Syed Ali Mubarak Syed Mohd Ridzuan, 32, dia yakin akan ada sinar untuknya di sebalik konflik yang berlaku sejak kematian abangnya, Abam Bocey.

Klik untuk gambar besar

Sementara itu menurut peguam yang mewakili Ali iaitu Noorazmir Zakaria, mahkamah menetapkan 18 Jun depan untuk kedua-dua pihak memfailkan hujahan bertulis.

"Semalam kes berlangsung di mahkamah dan merupakan hari terakhir untuk saksi kes Hidayah saman Ali dan kes kedua Ali serta keluarga menyaman Hidayah memberi keterangan.

"Buat masa ini masih belum ada keputusan... mahkamah telah menetapkan 18 Jun depan untuk memfailkan hujahan bertulis bagi kedua-dua kes," jelasnya.

Proseding pada Selasa itu berlangsung di hadapan Hakim Zulqarnain Hassan. Sebelum ini kes berkenaan sudah didengar di hadapan hakim menerusi prosedur yang diadakan secara dalam talian pada 16 dan 17 Februari lalu.

Pada 27 Ogos tahun lalu, Ali atau nama sebenarnya Syed Ali Mubarak Syed Mohd Ridzuan, 32, mengeluarkan saman terhadap Nor Hidayah dan jutawan kosmetik Datuk Seri Aliff Syukri Kamarzaman.

Saman tersebut dikeluarkan oleh Ali selaku plaintif keempat bersama ibunya Sabariah Arshad (plaintif pertama), bapa Syed Mohd Ridzuan (plaintif kedua) dan kakak sulung Sharifah Norwahidah (plantif ketiga).

Keputusan menyaman itu adalah sebagai tindakan balas terhadap Nor Hidayah yang terlebih dahulu mengeluarkan saman terhadapnya dengan tuntutan jumlah terkumpul mencecah RM900,000.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MICHELLE YEOH ANTARA NAMA TERPILIH DI HOLLYWOOD WALK OF FAME

Hollywood Chamber of Commerce hari ini telah membuat pengumuman dimana bintang Hollywood kelahiran Malaysia, Tan Sri Michelle Yeoh, 60, antara 31 selebriti dipilih untuk menerima bintang di Hollywood Walk of Fame bagi Kelas 2024.

Difahamkan, senarai pendek terbabit dinilai daripada ratusan pencalonan diterima pada 16 Jun lalu. Antara nama lain yang turut tersenarai termasuk pelakon Black Phanter, mendiang Chadwick Boseman; penyanyi rap Dr Dre; dan pelakon, Gal Gadot.

Turut dicalonkan ialah Presiden Marvel Studios, Kevin Feige; pelakon Maggie Gyllenhaal, Chris Pine, Ken Jeong; penyanyi, Gwen Stefani dan lain-lain.

Klik untuk gambar besar

Pada Mac lalu, Michelle melakar sejarah apabila menjadi pelakon Asia pertama memenangi trofi Pelakon Wanita Terbaik di Academy Awards atau Oscar, menerusi lakonan cemerlangnya dalam filem 'Everything Everywhere All at Once.

Pelakon kelahiran Ipoh, Perak itu sempat mengadakan acara menyambut kepulangannya yang diraikan ribuan peminat di pusat beli-belah Pavilion, di sini. Menerusi ucapannya, Michelle sentiasa berbangga mengaku dirinya anak jati Malaysia.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAYA TAHUN INI - CHEF WAN LUAH PERASAAN LAGI DI IG

Masihkah anda ingat lagi tahun lepas (2016) yang menyaksikan Chef Wan mengamuk dan menyuarakan isi hatinya terhadap segelintir perangai ahli keluarganya yang didakwa tidak membantu dalam membuat persiapan raya di kampung.

Ternyata sekali perkara tersebut turut memberi kesan kepada mereka yang terlibat dan pada tahun ini, chef selebriti tersebut turut meluahkan perasaannya di laman Instagram (IG).

Menurut Chef Wan, ada saudaranya yang tidak pulang beraya gara gara tegurannya sebelum ini.

"At my home I always put my foot down to make sure segala kerja beres dah nenek 86 tahun tak menjadi kuli kepada anak anak mahu pun cucu cucu. It’s disgusting to see old parent yang dah bongkok sabut dan lutut sakit ini kerja seharian membanting tulang pada hari raya begini.

"Anak anak atau cucu cucu yang tiada otak serta timbang rasa sahaja yang mampu melihat mak bapak yang tua ini terus membanting tulang. That is why mulut saya jika Raya memang bising jika ada yang saya rasa tak kena di hati.

Klik untuk gambar besar

"Tak rugi pun saya tak melihat anak buah yang saya sama-sama membesarkan mereka and then to grow up and turn on their back dan kurang ajar mcm terjadi pada my x nephew Nadmi itu. Tahun ini dia tak balik. Suka hati la," antara luahan Chef Wan di IG.

Jika dilihat dari sudut pandang Chef Wan ada betulnya juga apa yang diperkatakannya. Teguran di depan muka adalah lebih baik dari mengata di belakang saudara mara sendiri yang kemudian akan terpendam lama dan akhirnya meletop, meretak hubungan kekeluargaan berterusan.

Malah Chef Wan dalam satu gambar yang dimuatnaik juga turut menyatakan bahawa dia lebih senang berterus terang dalam menasihati ibu bapa yang tidak menegur anak yang membuat sepah di rumahnya ketika berkunjung di hari raya.

www.myartis.com / Sumber: Chef Wan IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


YATT JUAL KASUT KESAYANGAN, ANTARANYA PERKAHWINAN PERTAMA

"Ada puluhan kasut tinggi yang saya mahu saya lepaskan. Ada yang saya beri pada saudara yang mahu dan selebihnya saya jual kepada yang berminat. Semua kasut itu ada kenangan tersendiri salah satu kasut masa saya nikah dulu pada perkahwinan pertama.

"Saya sayang sangat kasut tu," ujar pelakon dan pengacara Yatt Hamzah yang memberitahu salah satu koleksi kasut-kasut tinggi yang ingin dilepaskannya ialah kasut yang digunakan ketika akad nikah perkahwinan pertamanya pada tahun 2009.

Yatt atau nama sebenarnya Haryati Hamzah, 38, berkata, ia adalah kasut yang mempunyai kenangan tersendiri dan paling disayangi.

Selain itu Yatt berkata, sepasang kasut 'cari rezeki' turut menjadi kesayangannya kerana selesa digunakan untuk bekerja. Biarpun sudah berusia lapan tahun tapi ia masih berada dalam kondisi yang baik dan boleh digunakan.

Klik untuk gambr besar

"Selain itu ada sepasang kasut yang saya anggap kasut cari rezeki kerana saya sering pakai untuk bekerja. Saya suka pakai kasut itu terutamanya untuk sesi fotografi. Kasut itu masih cantik dan boleh digunakan," tuturnya.

Yatt sebelum ini pernah berkahwin dengan Abdul Mutalib Shukor pada 29 Mac 2009 namun bercerai dengan talak satu pada 25 Ogos 2015. Mereka dikurniakan seorang anak perempuan, Suci Hanania Malika Abdul Mutalib, 7.

Dia kemudian berkahwin dengan juruvideo Mohammad Zulfadhli Khairuddin pada 27 Februari 2016 dan dikurniakan cahaya mata Suci Humaira Iqlima, 1, dan Suci Hayfaa Medina kini berusia lima bulan.

Dalam pada itu, Yatt berkata, ramai yang menghubungi dan menghantar mesej peribadi untuk bertanyakan tentang kasut-kasut berkenaan selepas dia mengiklankan di laman Instagram miliknya baru-baru ini.

Dia juga merancang untuk membuka sebuah akaun Instagram untuk menjual baju-baju lama serta perabot terpakai.

Sebelum ini, Yatt menerusi Instagramnya mendedahkan keputusan untuk menjual koleksi kasut-kasut tumit tinggi yang digunakan sebelum berhijrah dengan cara mengamalkan kehidupan Islam sebenar.

Yatt berkata, tindakannya itu adalah sebahagian daripada hijrah yang dilakukannya. Yatt membeli kasut tersebut dalam jumlah yang banyak dengan harga minumum RM199 sepasang.

Dia kini selesa mengayakan kasut tumit getah yang hanya berketinggian dua inci. Dalam pada itu, Yatt berkata makna hijrah baginya ialah melepaskan apa yang disayangi dan Allah akan menggantikan dengan perkara yang lebih baik.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA TERUJA MENANGI ANUGERAH INFLUENCER AWARDS 2019 MONACO

"Alhamdulillah, saya berasa sangat bersyukur dan teruja menerima anugerah ini. Memandangkan pemilihan setiap penerima anugerah dibuat berdasarkan penilaian juri dari New York, Los Angeles, Perancis dan negara Timur Tengah, ia membuatkan anugerah ini bertambah istimewa.

"Saya sendiri tidak sangka diberikan pengiktirafan sebegini. Bermula dengan perniagaan kasut secara kecil-kecilan di rumah membawa kepada kewujudan jenama Naelofar, pengiktirafan ini adalah titik tertinggi dalam kerjaya bisnes saya setakat ini.

"Sejujurnya, saya berasa sangat bertuah memandangkan bisnes hijab ini mampu menjadi platform saya memperkenalkan negara kita dan 'modest fashion' kepada orang luar," tutur pelakon, pengacara dan usahawan Noor Neelofa atas pencapaian membanggakan apabila dia telah menerima anugerah Influencer Awards 2019 Monaco (IAM 2019) dalam kategori Usahawan yang berlangsung di Monte Carlo, Monaco, semalam.

Neelofa merasa sangat teruja diiktiraf menerusi anugerah berprestij berkenaan memandangkan setiap penerima yang terpilih dipilih oleh juri dan calon-calon setiap kategori datang daripada seluruh dunia. Menurut Neelofa, sejak bergiat aktif dalam bisnes hijab yang diusahakan sejak 2014 dan keutamaannya terhadap fesyen sederhana (modest fashion) membuka peluang untuknya mengembara dan memperkenalkan Malaysia di persada dunia.

Klik untuk gambar besar

Influencer Awards 2019 Monaco adalah penganjuran kedua selepas diadakan pada tahun lalu. Anugerah ini direalisasikan Pauline Ducruet, anak sulung kepada Puteri Monaco, Puteri Stephanie dan beberapa individu lain seperti Lolita Abraham, Maxime Giaccardi dan Thomas Peters.

Influencer Awards 2018 Monaco diadakan pada 7 Oktober 2018 di Hotel Meridien Beach Plaza, Monte Carlo. Sebanyak 27 anugerah diserahkan pada majlis terbabit. Antara pemenang pada majlis itu termasuklah blogger fesyen dari Perancis, Caroline Receveur (kategori Lifestyle) dan jurumekap Kim Kardashian, Mario Dedivanovic (kategori Make-Up Artist influencer).

Kejayaan Neelofa di dalam bidang perniagaan seharusnya dijadikan contoh oleh golongan muda masa kini. Bukan calang-calang orang yang boleh dapat pengiktirafan untuk anugerah berprestij antarabangsa. Tahniah sekali lagi kepada Neelofa.

www.myartis.com / Sumber & foto: Harian Metro & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR + VIDEO - SUASANA MAJLIS ULANGTAHUN KE-57 DATUK K

Majlis ulangtahun suami Datuk Siti Nurhaliza iaitu Dato' Sri Khalid Bin Mohamad Jiwa atau lebh dikenali sebagai Datuk K yang ke-57 telah disambut secara sederhana oleh keluarga tersayang.

Dalam majlis tersebut, Izara Aisyah turut hadir meraikan majlis ulangtahun bakal bapa mentuanya. Heh!

"Datuk K sebenarnya tak suka nak sambut-sambut birthday ni, tapi saya memang degil nak gak surprise.. tapi nape saya nyanyi macam tu yek?? Sakit telinga la ct oii!!," ujar Siti di laman IGnya.

Klik link dibawah ini untuk tonton video

VIDEO 1
VIDEO 2

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


ADIK NADIA BRIAN DAKWA SUAMI KAKAKNYA ADA MASALAH MENTAL?

Susulan pendedahan suami pelakon Nadia Brian, Muizz Nasruddin yang mendakwa melihat isterinya itu curang di depan matanya serta mempunyai bukti dia bersama lelaki lain di sebuah hotel, Instagram Nadia dibanjiri dengan komen kecaman netizen.

Namun baru-baru ini, seorang wanita menggunakan akaun @lydiabrian dipercayai adik Nadia tampil ke hadapan demi mempertahankan maruah kakaknya.

Menerusi beberapa posting di Instastory, Lydia mendakwa Mr M dipercayai Muizz yang juga abang iparnya itu seperti mempunyai masalah mental kerana pandai berlakon untuk meraih simpati orang ramai.

Klik untuk gambar besar

Dakwanya lagi, tindakan Muizz mendedahkan isu hal rumah tangga di media sosial, kemudian mengganggu karier dserta kehidupan Nadia disifatkan sebagai perkara tidak normal.

Dalam pada itu, wanita itu turut berkongsikan mesej daripada seorang netizen yang mengatakan bahawa kakaknya yang berusia 29 tahun itu seorang yang lembut dan tidak sombong.

Menerusi satu perkongsian di Instagram, wanita itu turut menasihati netizen agar tidak melemparkan tuduhan tidak berasas serta tidak menjaga hal tepi kain keluarga mereka.

Dalam satu posting perkongsian kakaknya, Lydia turut membalas komen seorang netizen menggelarkan kakaknya seorang wanita yang tidak baik susulan dakwaan Muizz yang melihat sendiri isterinya berlaku curang.

Terdahulu, Nadia mengakui suaminya sudah menfailkan perceraian dan berharap suaminya akan terus melafazkan cerai di mahkamah nanti. Ujarnya, dia sudah tawar hati serta menyifatkan suaminya seorang yang banyak kerenah, namun tidak dapat didedahkan kepada umum demi menjaga aib.

www.myartis.com / Sumber & foto: Rotikaya, Ohmymedia, Instagram Nadia Brian & Muizz Nasruddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


52 GAMBAR - HAZIQ AF4 & MAISARAH SELAMAT BERGELAR SUAMI ISTERI

Bekas Akademi Fantasia musim Ke-4 iaitu Haziq Rosebi telah selamat bergelar suami kepada Maisarah Mohd Sidki dalam satu majlis pernikahan yang diadakan di rumah pengantin perempuan di Taman Setiawangsa, malam semalam.

Pasangan itu dinikahkan oleh abang sulung Maisarah, Mohammad Immanuddin Mohd Sidki dengan hanya sekali lafaz sambil disaksikan Muadzeen Ackil selaku Penolong Pendaftar Nikah Cerai dan Rujuk Masjid Muadz Bin Jabal, Kuala Lumpur.

Dalam majlis tersebut, Haziq menyerahkan mas kahwin berjumlah RM300 dan sembilan dulang hantaran berbalas tujuh daripada pengantin perempuan.

Klik gambar untuk size besar

Difahamkan, hari ini mereka akan bersanding di sebuah dewan di Taman Melawati dan pasangan ini akan diraikan sekali lagi pada 7 November hadapan di kampung halaman Haziq di Melaka.

"Alhamdulillah semuanya berjalan lancar. Ini tanggungjawab dan fasa baharu yang akan ditempuhi kami. Kehidupan saya pastinya akan bertukar 360 darjah dan harapnya kebahagiaan kami sampai ke jannah," ujar Haziq dipetik sebagai berkata.

Untuk makluman, Haziq dan Maisarah mengikat tali pertunangan mereka pada 23 November tahun lalu. Mereka bercinta hampir empat tahun.

Dalam pada itu, Haziq juga memberitahu bahawa hari Isnin ini, dia dan isterinya akan berbulan madu di Bali yang ditaja JetWorld Holidays Travel & Tour Sdn Bhd.

Sumber: BH

Foto: Haziq Rosebi Instagram

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HATTAN: "TAK PAYAH SIBUK..." - ALIFF SYUKRI: "BANTU KATA AMBIL KESEMPATAN..."

Tindakan Datuk Seri Aliff Syukri yang menemuramah pelakon cilik Puteri Balqis untuk kandungan laman YouTube itu telah mendapat perhatian penyanyi Datuk Hattan yang meluahkan rasa kurang senang dengan tindakan usahawan kosmetik tersebut. Hattan, 56, berpendapat, Aliff hanya menggunakan kisah kehidupan Balqis yang sedang hangat diperkatakan untuk meraih perhatian sehingga menjejaskan kehidupan remaja itu.

Malah penyanyi lagu 'Gadis Jolobu' ini meminta Aliff berhenti menganggu Balqis, 13, dan ibunya, Norashikin Mohd Aziz: "Agak merimaskan apabila Youtuber terkemuka cuba ambil kesempatan dengan kisah adik Balqis... Kalau nak buat duit pun, janganlah sibuk nak korek cerita Balqis itu.

"Tanya soalan yang bukan-bukan. Dia budak-budak la. Boleh tak, tak payah sibuk dengan kehidupan Balqis tu. Biarlah dia dan ibunya hidup dengan tenang. Dia nak buat apa dengan duit dia, dia punya fasal la... yang pergi sibuk-sibuk buat apa, rimas," tulisnya menerusi laman Facebook.

Status yang dimuatnaik itu dipercayai ditujukan kepada Aliff memandangkan video temuramah dengan Balqis tular baru-baru ini. Menerusi rakaman video berkenaan, Aliff ada bertanyakan tentang apa yang akan dilakukan Balqis jika diberikan wang berjumlah RM100,000.

Balqis berkata, salah satu perancangannya adalah untuk melabur dalam pelaburan tukaran wang asing atau Forex dan jawapan itu telah mengundang kecaman netizen. Rata-rata netizen kurang bersetuju dengan rancangan Balqis memandangkan dana yang diperolehi itu sepatutnya digunakan untuk tujuan perubatan dan pendidikan.

Selepas mendapat pelbagai kritikan dan kecaman, Balqis membuat keputusan untuk memadam akaun Instagram. Dalam pada itu, Hattan memberitahu dia menyokong semua pihak yang menggunakan platform YouTube untuk menyebarkan sesuatu bahan atau cerita yang positif. Bagaimanapun, Hattan tidak bersetuju apabila menjadikan kenyataan atau kehidupan peribadi orang lain untuk kandungan YouTube mereka.

Klik untuk gambar besar

"Saya dapati semua orang ada saluran YouTube, TV sendirilah kononnya. Saya sokong siapa yang buat saluran YouTube dengan bahan-bahan cerita yang bagus. Tetapi ada yang buat main tangkap muat saja. Buat saluran yang berfaedah macam Asfar Badrul kalau tak silap. Namanya boleh membantu dan membuat pahala untuk kita," katanya.

Sementara itu, Aliff enggan mengambil peduli segelintir pihak yang mempersoalkan niatnya untuk membantu Balqis. Menurut Aliff, dia menghulurkan sumbangan itu selepas mengetahui kesukaran hidup Balqis dan ibunya, Norashikin Mohd Aziz seperti dipaparkan dalam satu rancangan televisyen.

"Bila kita bantu orang kata ambil kesempatan, kalau tak bantu orang tanya pula kenapa tak bantu. Biarlah orang nak kata apa pun! Saya hanya membantu orang yang dalam kesusahan. Secara jujurnya, Balqis pernah mesej peribadi (DM) di Instagram dua tahun lalu tapi kami tak perasan, dia DM minta bantuan.

"Cumanya apabila kisahnya dipaparkan dalam program Bersamamu, barulah kita tahu dia pernah mesej kita. Jadi kami follow up untuk beri sumbangan... kita tak nak tahu cerita disebalik keluarganya, kita hanya datang untuk bagi sumbangan dan bantu apa yang perlu.," katanya kepada mStar.

Sebelum ini, ada netizen dan beberapa selebriti meluahkan rasa kurang senang dengan tindakan Aliff Syukri dilihat seakan-akan mengambil kesempatan di atas kesusahan hidup aktres tersebut. Lebih-lebih lagi apabila dia memuat naik rakaman temubual bersama pelakon drama Akulah Balqis itu di laman Youtube dan mengajukan beberapa soalan yang difikirkan kurang sesuai.

Dalam masa sama, ditanya berapakah jumlah sumbangan yang diserahkan kepada Puteri Balqis, Aliff enggan mendedahkan angka tersebut. Bagaimanapun, dia terbuka untuk membantu menjana pendapatan remaja itu dalam bentuk kerjasama produk dan perniagaan.

"Jumlah sumbangan biarlah rahsia, tapi kalau adik Balqis nak bekerjasama dalam produk dan perniagaan kita sedia membantu. Sejujurnya saya sebak dengar kisah Balqis ini sebabnya kita tak tahu laluan hidupnya, saya percaya setiap orang ada kekurangan dan kelebihan. Niat kita membantu setakat apa yang kita mampu!," ujarnya.

Dalam pada itu, Aliff berkata bantuan yang dihulurkan kepada Balqis itu merupakan salah satu projek khas yang dilakukan olehnya sejak beberapa tahun lalu. Selain selebriti, mereka juga menghulurkan sumbangan untuk orang awam yang sedang berdepan kesusahan dan kemiskinan.

"Sebenarnya, kita dah lama buat projek Terlajak Kasih ini, sebelum ini kita bekerjasama dengan Pusat Zakat Selangor dan salurkan bantuan hampir RM2 juta setahun... tapi tahun ini kita buat agihan sendiri untuk mereka yang susah dan asnaf.

"Kita memberi sumbangan makanan, wang ringgit serta produk. Hujung tahun lalu kita ada bantu seorang ibu memiliki lima anak OKU tapi tak viral, bila selebriti orang nampak pula!," katanya.

Pada 12 Januari lalu, kisah kesempitan hidup Puteri Balqis dan ibunya mendapat perhatian netizen apabila dipaparkan dalam program Bersamamu (TV3). Kisah penderitaan mereka mengundang sebak penonton kerana masing-masing tidak menyangka bintang yang popular di mata masyarakat itu berdepan kehidupan sukar.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KUASA IMUNITI BAWA GMIE SCREEN KE SEPARUH AKHIR GV3

Malam semalam di konsert minggu kelima Gegar Vaganza 3 (GV3) telah menyaksikan dua peserta diumumkan tersingkir iaitu Gmie Screen dan Zur Eda.

Bagaimanapun, Gmie bernasib baik apabila penaja GV3, Datuk Seri Vida telah menggunakan kuasa imunitinya itu sehingga melayakkan Gmie untuk beraksi di separuh akhir GV3.

Pada konsert minggu keenam yang berlangsung di Auditorium, Majlis Bandaraya Shah Alam, Selangor itu, Gmie menyampikan lagu 'Titian Perjalana'n nyanyian asal oleh XPDC manakala Zur Eda mempersembahkan lagu berentak dangdut nyanyian Amelina berjudul 'Ah Rindu Lagi'.

Seperti dua musim terdahulu, GV3 menampilkan Datuk Ramli MS dan Datuk Khadijah Ibrahim sebagai juri tetap manakala pengarah popular Mamat Khalid, tampil sebagai juri jemputan. Manakala hos GV3 pula oleh Nabil Ahmad dan Jihan Muse.

Kesemua peserta diadili 100 peratus menerusi pemarkahan daripada barisan juri.

Sementara itu, Nora dipilih sebagai pemenang Persembahan Pentas Paling Menyengat. Ia adalah kemenangan pertamanya menerusi lagu Bring Me To Life (Evanescence).

Selain Gmie, peringkat separuh akhir akan menyaksikan Ameng, Siti Sarah, Azharina, Zarul, Nora Ariffin dan Intan Sarafina.

Sumber & foto: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU MADU - AKHIRNYA HAJAT ASHRAF MUSLIM TERCAPAI

Akhirnya cerita tentang Ashraf Muslim yang mahu kahwin dua sejak beberapa bulan lalu sampai kemuncaknya. Pelakon yang pernah juga menjadi pengamal perubatan Islam itu mengaku telah bernikah kali kedua Di Thailand.

Beliau menikahi bekas kru produksi televisyen, Wan Sakinah Ahmad Saburi pada 7 Julai lalu ketika dunia hiburan heboh mengenai isu tersebut. Ia sebenarnya hanya diketahui apabila Ashraf hadir ke Mahkamah Tinggi Syariah Kuala Lumpur untuk menarik balik permohonan kebenaran poligami.

Hakim Syarie Muhamad Abdul Karim Wahab kemudian mengarahkan Mohd. Ashraf untuk membayar kos mahkamah RM8,000 kepada isteri pertama, Noor Dayana Lokman.

Dan yang pasti, isu ini belum tamat kerana masih ada pihak yang tidak berpuas hati dengan pelakon itu kerana mendakwa beliau tidak bercakap benar. Dakwa mereka, apa yang kesali, pelakon itu tidak memberitahu isteri pertamanya yang dia pergi ke Thailand untuk berkahwin... tetapi hanya menyatakan tujuan ke Bangkok adalah untuk business meeting.

Isteri kedua Ashraf...

Apa-apapun, tahniah diucapkan buat Ashraf. Moga selepas ini beliau akan menjadi suami yang adil tanpa berbelah bagi. Heh.


GAMBAR MENARIK SANA SINI - RAGAM FASHA SANDHA & ENGKU ALEESYA

Waahhh... memang manis bila Engku Aleesya, anak Erra Fazira dan Engku Emran, bertudung. Kalau boleh, Erra dan Emran kenalah kekalkan anak mereka begini, sedap mata memandang!

Selain itu, nampaknya Fasha Sandha pula makin 'moncet' dan bukan main bulat lagi perutnya. Untuk info, Fasha merakamkan gambar ini ketika hadir dalam satu majlis kahwin baru-baru ini.

Klik gambar untuk size besar

FASHA SANDHA

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


KANDUNGAN GUGUR - TOK' KI DAN ISTERI TETAP TABAH

"Saya berkahwin dengan To'ki sejak satu setengah tahun lalu dan kami berpindah ke rumah di Batu 12, Gombak ini sejak enam bulan lalu," kata isteri To'ki, Sharifah Fairuz Syed Yusof, 48.

Tambahnya, dia sepatutnya dikurniakan anak tahun ini, tetapi hajat itu tidak kesampaian apabila kandungannya gugur selepas dua bulan hamil.

Meskipun begitu, namun dia reda dengan takdir Ilahi dan menganggap rezeki belum berpihak buat mereka.

Katanya lagi, ketika To'ki mempelawanya berpindah ke rumah kecil itu, dia sukar untuk menerimanya.

"Ia bukan keputusan mudah terutama keadaan rumah ini dikelilingi hutan. Lagipun lokasinya yang jauh dari bandar menyukarkan untuk saya bekerja sambilan sebagai penulis kreatif. Namun, dia tetap berharap dan mahu membawa saya tinggal di sini.

"Walaupun keadaan rumah ini serba kekurangan kerana To'ki belum mempunyai bajet yang cukup seperti membina bilik air yang sempurna, tapi sudah cukup indah buat kami berdua tinggal bersama," ujarnya dipetik sebagai berkata di mana pada peringkat awal mereka tinggal di situ, rumah itu pernah dimasuki ular sawa.

"Walaupun rumah tempat kami berteduh ini tidak sempurna di mata orang, tetapi saya tidak pernah menganggap 'mahligai syurga' ini serba kekurangan," tambahnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO MENARIK - LAGU TERBARU ZAMANI SLAM 'TAMBATAN HATI'

Penyanyi 'bersuara emas', Zamani Slam yang telah menyepi tanpa sebarang album lebih 12 tahun lalu akan tampil dengan single terbarunya yang berjudul 'Tambatan Hati'.

Lagu 'Tambatan Hati' itu adalah hasil dari komposer dari Indonesia.

Bagi peminat Zamani yang rindukan lagu terbaru penyanyi tersebut, jom tonton teaser 2 minit 20 saat ini khas untuk anda.

VIDEONYA SELEPAS INI

VIDEO:
KLIK UNTUK DENGAR LAGU BARU ZAMANI

ATAU TONTON DI YOUTUBE

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"TAK SEMESTINYA BADAN KETUL-KETUL BOLEH BUAT ACTION MOVIE" - FIZZ SINDIR HAIRUL?

Pelakon Datuk Fizz Fairuz baru-baru ini telah meluahkan pendapat bahawa tidak semua orang mampu untuk memegang watak dalam sebuah filem aksi dengan baik menerusi akaun Instagramnya. Kata Fizz, bentuk badan sasa bukanlah perkara yang penting tetapi mutu lakonan haruslah bergerak seiring bagi memastikan sesuatu watak aksi itu lebih 'hidup' dan mampu menarik minat penonton.

"Tak semua org blh bawak action movie ngan baik, tak semestinya badan kena ketul2 baru blh buat action movie.. hahaha.. acting kena power jgk, bergerak sekali lah.. klu tak, tak aceee lahhh... klu kronie ok, kompom lepas ko, lepas ko, lepas ko ko... sampai bila2 lah.. so... apa lagi buat sendiri la klu pandai hahahaha.. #trowback #coastguardfilm2020," tulisnya.

Apa yang dikatakan oleh Fizz itu seolah memberikan gambaran realiti yang berlaku dalam industri hiburan sekarang, dimana populariti dan bentuk badan lebih utama berbanding bakat. Meskipun tidak menyebut sebarang nama, rata-rata netizen membuat spekulasi Fizz sebenarnya menujukan 'posting' itu kepada pelakon Hairul Azreen yang umum mengetahui sudah membintangi banyak filem aksi.

Fikir positif sahaja, mungkin luahan pendapat itu secara umum sahaja dan tidak ditujukan buat sesiapa. Namun, harus diakui untuk filem aksi seseorang itu harus memberikan komitmen tinggi selain lakonan yang mantap, baru dapat memikat hati penonton.

Klik untuk gambar besar

www.myartis.com / Sumber & foto: Beautifulnara & Instagram Fizz Fairuz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK BONGSU LAHIR 14 APRIL INI - JAMAL ABDILLAH AKUR DOKTOR TAK BENARKAN ISTERI HAMIL LAGI

"Alhamdulillah, sambutan hari raya Aidilfitri saya sekeluarga tahun ini bersama cahaya mata baharu yang juga bayi perempuan akan dilahirkan isteri pada 14 April ini secara pembedahan.

"Ikutkan saya, mahu tarikh 1 April lalu untuk isteri lahirkan anak bongsu kami bersempena ulang tahun perkahwinan yang ke-6, tapi doktor kata tarikh itu tidak sesuai dan memberikan tarikh 14 April ini.

"Tak nafikan banyak juga nama yang dicadangkan kepada saya menerusi kiriman mesej langsung (DM) di Instagram yang jumlahnya beratus juga. Tapi, Alhamdulillah saya dapat juga mencari sendiri nama sesuai dan mempunyai makna yang baik untuk anak.

"Cuma, nama yang dipilih itu biarlah saya rahsiakan dulu. Saya akan umumkan (nama) selepas bayi lahir nanti, baru 'best' (sedap) nak cakap. Tambah pula, bayi dah ada depan mata dan saya dapat menimangnya.

Klik untuk gambar besar

"Alhamdulillah, dah empat orang (anak) cukup lah. Doktor pun nasihatkan dan tak benarkan isteri saya hamil sebab semua anak kami lahir secara pembedahan.

"Apapun, syukur kesihatan bayi dalam kandungan isteri saya sekarang berada dalam keadaan baik," ujar penyanyi legenda, Jamal Abdillah, 63, yang teruja dan tidak sabar bakal menyambut kelahiran anak keempatnya bersama isteri, Datin Zai Izzati Khiruddin, 27, pada 14 April ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PENGARAH MUZIK, MOKHZANI ISMAIL DIANUGERAHKAN DARJAH KEBESARAN PANGLIMA JASA NEGARA

Sempena Hari Keputeraan Rasmi Yang di-Pertuan Agong Al-Sultan Abdullah Ri'ayatuddin Al-Mustafa Billah Shah, hari ini, pengarah Muzik RTM, Datuk Mokhzani Ismail telah dianugerahkan Darjah Kebesaran Panglima Jasa Negara (PJN).

Mokhzani, 60, berkata, penghargaan itu diberikan itu atas kapasitinya sebagai anak seni ini dan dirasakan paling bermakna buat dirinya.

"Saya sudah pun mendapat dua anugerah Datuk iaitu Datuk Panglima Putra Jamalulail (DPPJ) dan Datuk Paduka Mahkota Perlis (DPMP) dari Perlis serta Datuk Paduka Mahkota Pahang (DPMP) dari Pahang. Tapi, ini adalah anugerah tertinggi PJN bergelar Datuk daripada Yang di-Pertuan Agong dan sebagai anak seni sudah tentu saya berasa terharu diberikan pengiktirafan ini.

"Kadangkala kita melakukan sesuatu tanpa mengharapkan balasan dan sudah tentulah tersentuh hati apabila ia diberikan pengiktirafan apatah lagi di saat saya akan bersara dari jawatan Pengarah Muzik RTM pada tahun depan," katanya kepada Harian Metro.

Istiadat yang disempurnakan oleh Yang di-Pertuan Agong Al-Sultan Abdullah Ri'ayatuddin Al-Mustafa Billah Shah ini turut disiarkan secara langsung di TV1.

Mokhzani yang sudah berkhidmat lebih 29 tahun dengan RTM dan lebih 20 tahun sebagai Pengarah Muzik sudah mencurahkan khidmat bakti kepada industri muzik negara sebagai seorang konduktor, komposer dan juga penggubah lagu.

Malah dia yang menjawat kerusi tertinggi sebagai Pengarah Muzik RTM dalam usia semuda 36 tahun, juga adalah pemain piano jazz yang sudah melakar nama diperingkat antarabangsa.

Mohzani berjaya mencipta nama sebagai pemegang dua rekod di dalam Malaysia Book of Record sebagai ahli muzik pertama yang dilantik sebagai duta antarabangsa piano Hagspiel, selain menjadi anak Malaysia pertama membuat persembahan secara langsung dari Tembok Besar China pada tahun 2015. Mokhzani sering diundang sebagai juri seperti dalam Anugerah Juara Lagu (AJL) serta beberapa program berprestij lain.

Mengulas mengenai perasaannya, Mohzani puas kerana sepanjang pembabitan bersama RTM dapat membawa orkestra ke peringkat antarabangsa dan melatih pelapis-pelapis baharu ahli muzik.

"Sebenarnya banyak lagi perancangan nak dibuat seperti membawa orkestra mengikut saya ke China ekoran pelantikan saya sebagai duta antarabangsa piano Hagspiel. Namun apabila pandemik melanda, banyak aktiviti terpaksa ditangguhkan. Sedar-sedar saya dah nak bersara," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAPOR POLIS - INDIVIDU DAKWA SUHAIMI SAAD PERSENDA BAPANYA: "ALLAH BAYAR CASH..."

"Dia dah mati. Alhamdulillah. Allah bayar cash (tunai). Kalau Allah bayar cara hutang lagi berat," itulah tulis bekas penyanyi Nasyid, Suhaimi Saad apabila dia sekali lagi mencetuskan kemarahan orang ramai apabila dia didakwa telah mempersendakan kematian seorang individu yang meninggal dunia semasa pandemik.

Kesan daripada itu, keluarga Allahyarham itu bertindak membuat laporan polis, semalam. Hal itu disebabkan oleh hantaran yang dibuat Suhaimi di laman Facebooknya yang membalas status tentang kematian Arwah. Selebriti itu dilihat menghina Allahyarham Datuk Zulkefli Nordin selain turut meluahkan rasa syukur atas pemergian individu berkenaan pada 13 Jun lalu.

Perkara itu dikongsikan oleh seorang pengguna Facebook bernama Amalina Farhana iaitu anak kepada Allahyarham Datuk Zulkefli Nordin yang turut mendedahkan beberapa individu termasuk Suhaimi telah memfitnah ayahnya meninggal dunia disebabkan suntikan vaksin.

Klik untuk gambar besar

"Yang meninggal tu ayah saya, arwah baru meninggal semalam (kelmarin). Tindakan susuan telahpun dibuat kepada pemfitnah. Mohon laporkan kalau jumpa," kata individu terbabit.

Tulisan Suhaimi itu nyata mengundang kecaman ramai selain ada yang turut menyifatkan tindakannya itu sebagai biadap dan tidak sensitif terhadap kematian Allahyarham.

Bagaimanapun, Suhaimi dilihat telah membalas status berkenaan mengatakan sudah pun memadam status berkaitan Allahyarham, tetapi menyerahkan kepada pihak keluarganya andai ingin meneruskan tindakan lanjut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALAMI KEGUGURAN: "TAK NAK ORANG RISAU... I'M ALL GOOD NOW" - ISTERI SYUKRI YAHAYA

Menerusi ruangan Instagram Stories sewaktu mengadakan sesi soal jawab bersama peminat semalam, isteri kepada pelakon Shukri Yahaya iaitu Tya Adnan mendedahkan dia mengalami keguguran akibat jatuh di dalam bilik air.

"Amin amin ya rabb'al alaminnn. Ha'ah, jatuh bilik air. Uhuuu..yes, miscarriage. But no worriessss. I'm fine. Taknak orang risau. I'm all good now.. Dah nak habis pantang dah pun..Lagi berapa hari je," tulisnya.

Dalam pada itu, Tya juga mengingatkan wanita yang keguguran perlu berpantang mengikut cara yang betul: "14 hari je..tak lama.. walaupun miscariage still kena pantang betul-betul tau".

Klik untuk gambar besar

Terdahulu, Tya telah membuka ruangan soalan untuk menjawab apa saja pertanyaan yang diajukan oleh peminat-peminatnya menerusi Instagram (IG) miliknya.

Shukri dan Tya telah berkahwin pada 20 November 2015. Hasil perkahwinan itu, mereka dikurniakan cahaya mata perempuan, Aaira Ameena pada 24 Ogos 2016.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAIK KAPAL MEWAH, JET PERIBADI & KALI INI ANGPAO - NETIZEN TERTANYA APA KAITAN HAIRUL AZREEN DENGAN VINCENT TAN

Nampaknya pelakon Hairul Azreen seorang yang bertuah apabila berpeluang menaiki kapal mewah kemudian menjadi tetamu Tan Sri Vincent Tan menaiki jet peribadi

Terkini, perkongsian Hairul menjadi perhatian ramai apabila menerima beberapa keping sampul sempena Tahun Baru Cina darpada jutawan itu di pejabat milik ahli perniagaan tersebut di Berjaya Corporation Berhad.

Perkongsiannya itu mendapat pelbagai reaksi daripada netizen yang mempersoalkan hubungan rapat Hairul dengan jutawan terkenal itu apabila sering dilihat bersama.

Bagaimanapun, rata-rata netizen menyifatkan Hairul sekeluarga bertuah dan merupakan rezeki mereka kerana dapat mengenali jutawan itu dengan lebih rapat.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH SABTU INI - LINDA EVA TAK KISAH TANGGAPAN ORANG SUAMI MUDA 10 TAHUN, HARAP KALI KEDUA KEKAL

Bekas anggota kumpulan Eva, Linda, 43, akan melangsungkan pernikahan dengan lelaki pilihannya Mohd Fairuz Ibrahim, 33, Sabtu ini di Putrajaya, selepas dua tahun bergelar ibu tunggal. Linda atau nama sebenar Norhaslinda Ishak yang juga ibu saudara penyanyi Aiman Tino berkata, dia dan bakal suaminya yang berstatus duda adalah kenalan lama.

"Perkenalan kami memang sudah lama. Walaupun beza usia kami 10 tahun, tetapi saya terima dia (Mohd Fairuz) kerana sikapnya yang matang, menghormati saya dan sangat memahami. Dia tahu minat saya pada nyanyian dan tidak pernah menghalang saya terus menyanyi.

"Dia juga sentiasa ada ketika saya dalam kesukaran. Paling utama saya akui perlukan pasangan untuk dijadikan teman yang boleh menjaga saya ketika sakit dan sebagainya. Apapun, saya anggap sudah jodoh kami untuk hidup bersama. Alhamdulillah, anak-anak juga tidak menghalang untuk saya berkahwin dan membina kebahagiaan semula," katanya.

Linda yang pernah popular dengan lagu Bulan Cinta bersama kumpulan Eva pada 1990-an lalu berkata, dia dan Mohd Fairuz saling menerima seadanya diri masing-masing: "Kami pernah ada sejarah gagal dalam rumah tangga terdahulu. Jadi, dengan keputusan untuk bernikah ini diharapkan kami mempetoleh kebahagiaan berkeluarga semula.

"Saya pun tak peduli tanggapan orang berkaitan jarak usia kami. Ini kerana, kami saling menyayangi dan yang penting saya tak ambil hak orang lain," ujar Linda yang turut berharap rumah tangga kali kedua akan dibinanya berkekalan sehingga ke akhir hayat dan dia yakin perkahwinan itu mendapat restu.

Linda pernah mendirikan rumah tangga dengan ahli perniagaan dikenali sebagai Hasbullah selama 20 tahun dan mereka bercerai pada September 2018. Hasil perkongsian hidup itu, Linda dan bekas suami dikurniakan empat cahaya mata iaitu Muhammad Haziq, 20, yang juga bekas penyanyi Putera Band; Afrina, 16; Syuhadah, 15; dan Aliya, 10.

www.myartis.com / Sumber & foto: Harian Metro & Instagram Linda  Eva

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHUN 2020 - ROSYAM NOR MAHU DIKENALI 'ROSYAM YES' PULA

"Saya takkan guna lagi nama 'Rosyam Nor' bermula tahun 2019, patutnya dari tahun lepas lagi. Saya akan guna nama 'Rosyam Yes', sebab lama sangat 'no' saja," kata pelakon dan pengarah Rosyam Nor dalam nada berseloroh ketika berkongsi pengalaman sempena persidangan Jiwa SME 2019 anjuran Astro AWANI.

Selepas sekian lama menempa kemasyhuran dengan nama Rosyam Nor, pelakon dan usahawan terkenal itu berhasrat untuk mengubah panggilannya kepada 'Rosyam Yes' pula.

Berkuat kuasa 2020, selebriti yang dianugerahkan pingat kebesaran Darjah Pangkuan Seri Melaka (DPSM) yang membawa gelaran Datuk pada 2013 itu mahu memperkenalkan panggilan sedemikian sebagai perancangan masa depan.

Menurut pengasas pasar raya Rosyam Mart itu lagi, perubahan sedemikian disifatkannya sebagai sangat penting bagi meningkatkan lagi pasaran perniagaannya.

Klik untuk gambar besar

Rosyam atau nama sebenarnya, Mohamed Noor Shamsuddin berkongsi kisah kejayaannya dalam gelanggang seni dan perniagaan di hadapan lebih 350 peserta yang terdiri daripada usahawan tempatan.

Pengarah Urusan syarikat produksi Suhan Movies & Trading Sdn. Bhd. itu merupakan salah seorang speaker yang muncul dalam persidangan Jiwa SME 2019 yang berlangsung selama dua hari di hotel Shangri-La, Kuala Lumpur.

Dalam sesinya, Rosyam berkongsi kepayahan yang membesar di setinggan sebelum mencipta kejayaan untuk bergelar selebriti berjaya dan merintis jalan untuk menjadi usahawan yang hebat.

Persidangan Jiwa SME 2019 merupakan platform komprehensif yang menghubungkan usahawan-usahawan PKS untuk membina hubungan, mencipta peluang serta menginovasi idea bagi memberi nafas baharu kepada perniagaan mereka.

www.myartis.com / Sumber: Astro gempak & Astro Awani

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ENGGAN TERDEDAH DI DUNIA HIBURAN - SYARAT ISTERI KEPADA WARIS

Izzati Amirah Kamaruddin, 26, isteri kepada penyanyi rap, Waris atau nama sebenarnya Muzammil Alias, 26, meletakkan syarat kepada suaminya bahawa dia enggan terlibat dalam setiap urusan membabitkan industri hiburan.

Menghormati syarat-syarat yang ditetapkan isterinya itu Waris terpaksa menolak beberapa tawaran program televisyen dan sesi temuramah yang mahukan mereka berdua sejak mendirikan rumah tangga pada 1 Ogos lalu.

"Isteri saya sudah beri syarat dia tidak mahu terlibat dalam dunia seni, dia juga minta tidak mahu sebarang liputan media pada majlis perkahwinan kami bulan lalu.

Klik gambar untuk size besar

"Selapas kami berkahwin memang ada beberapa program televisyen yang mahu temuramah tapi terpaksa saya tolak dengan baik, begitu juga sesi fotografi akhbar dan majalah.

"Pernah juga segmen pagi Era FM, Johara menghubunginya tetapi tidak dilayan hingga perkara tersebut membuatkan kami bergaduh," ujar Waris dipetik sebagai berkata.

Waris berkata demikian ketika diminta mengulas tentang perkembangan peribadinya selepas bergelar suami sejak sebulan lalu. Penyanyi ini dikatakan sengaja mahu merahsiakan perkahwinan tersebut.

Sementara itu, Waris berkata, kehidupannya kini lebih teratur dan dalam proses belajar untuk hidup berumah tangga.

"Alhamdulillah sudah sebulan berkahwin kehidupan saya semakin teratur dan mendapat makanan yang sihat setiap hari.

"Kalau bujang dulu setiap hari saya makan di kedai mamak sahaja, sekarang tidak perlu lagi ke mamak, nasib baik juga isteri saya ini pandai masak," jelasnya.

Dalam perkembangan lain, Waris berkata, dia kini dalam proses mempromosi lagu baharu berjudul 'Cinta Terakhir' bersama Ezad Lazim.

Katanya, lagu berunsur ketuhanan tidak dinyanyikan dalam dialek Negeri Sembilan seperti lagu-lagu nyanyiannya sebelum ini untuk mengelak pendengar tidak memahami apa yang ingin disampaikan.

"Lagu ini berunsur ketuhanan iaitu tentang khutbah terakhir Nabi Muhammad dan jika saya nyanyi dalam dialek Negeri Sembilan ramai yang tidak faham.

"Lagi pun saya ingin berehat sekejap daripada menyanyi lagu dialek, tunggulah mungkin lepas ini kembali semula dengan lagu-lagu dialek lagi," katanya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MACAM-MACAM HAL - RAGAM DUA ARTIS DENGAN MESEJ BERBAU LUCAH

Dunia artis sememangnya penuh dengan pelbagai kontroversi. terkini, penyanyi Nurul atau nama sebenarnya Nurul Huda Abdul Wahab telah mendedahkan bagaimana dia menerima mesej lucah serta gangguan berbentuk seksual daripada pihak yang hanya dikenali sebagai 'Jaha Lat' melalui kiriman emel.

Difahamkan, ini bukan pertama kali Nurul mendapat mesej sedemikian dan suaminya, Eric Depp telah memberi amaran kepada pihak terbabit yang digelar 'stranger' itu namun ia tidak memberi apa-apa kesan.

Klik gambar untuk size besar

Bila dikongsinya di laman sosial, ada peminat yang menganggap mesej itu tidak sesuai untuk ditunjukkan kepada umum dan menganggap bahawa ia seolah-olah mengaibkan diri sendiri.

Namun begitu, Nurul beranggapan peminat tersebut tersalah anggap dengan niatnya yang hanya mahu kaum wanita untuk lebih berhati-hati. Bagaimanapun, ada pula yang beranggapan Nurul bukan mahu membuka aib sendiri, tetapi memberi amaran pada yang lalai.

Selepas Nurul, timbul pula kisah Romantik Abby Abadi dengan suami yang baru mendirikan rumah tangga. Akibat selalu berkongsi foto kemesraan mereka berdua di Instagram, ada mesej yang telah disalahertikan.

Mesej berbunyi "Balik nanti kita shopping atas katil k" didakwa segelintir pihak berbau lucah seolah mengajak suaminya 'berasmara'.

Adoii... sampai ke situ apa yang difikirkan oleh pihak terbabit mengenai pasangan dua sejoli ni. Entah-entah Abby suruh suaminya shopping atas katil guna shopping online agaknya. Heh!

Apa-apapun, tak rugi jika bersangka baik dengan orang lain. Tak gitu?

Sumber: OB

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU 'SUDAH KAHWIN' WANITA UKRAINE - ZUL ARIFFIN TAMPIL NAFI

Baru-baru ini, timbul khabar angin kononnya pelakon Zul Ariffin sudah mengahwini gadis kelahiran Ukraine, Tanya Glembotska, yang sebelum ini pernah dikaitkan menjalin hubungan cinta dengannya, tahun lalu.

Bagaimanapun, hero filem 'Tombiruo: Penunggu Rimba' itu tampil menafikan dirinya berkahwin dengan gadis yang difahamkan seorang model menjadi tular gara-gara foto romantis dipercayai dimuatnaik Glembotska dalam Instagram (IG) Story.

"Tiada maknalah... Itu cerita lama! Saya tiada apa-apa komen. IG gosip itu kempunan perhatian agaknya. Komen pun tiada guna... Maaf, saya tiada komen," katanya ringkas menerusi aplikasi WhatsApp kepada BH Online.

Perkongsian itu diiringi keterangan berbunyi: "I want to say thanks to my husband. I am very happy with you." (Saya mahu mengucapkan terima kasih kepada suamiku. Saya sangat gembira bersama kamu).

Klik untuk gambar besar

Entri berkenaan pantas mencetuskan tanda-tanya dalam kalangan peminat bintang bertubuh sasa yang berusia 33 tahun itu.

Gambar terbabit kemudian dikongsi sebuah akaun gosip popular di IG. Difahamkan, gambar terbaru mereka dihantar oleh teman Glembotska yang mahukan kepastian mengenai gosip kedua-duanya sudah bernikah.

Pada Julai lalu, beberapa gambar mesra Zul dan Glembotska tersebar di alam maya. Difahamkan, mereka berkenalan ketika menjalani latihan seni mempertahankan diri, Muay Thai, di Phuket, Thailand.

Lebih menghangat gosip mengaitkan mereka berdua apabila foto dimuat naik oleh Zul dan Glembotska bagai menunjukkan lokasi dan masa yang sama.

Selain mengikuti akaun IG Zul, Glembotska juga memuat naik gambar memeluk seorang jejaka yang dipercayai pelakon J Revolusi berkenaan. Gadis itu turut memuatnaik gambar ukiran tatu yang memaparkan nama Zul di jari manisnya.

"Saya mengenalinya ketika bercuti di Phuket, baru-baru ini. Kebetulan kami menjalani latihan seni mempertahankan diri, Muay Thai. Dia hanya kenalan dan saya melayaninya sama seperti orang lain," kata Zul dalam kenyataan dibuat, tidak lama dulu.

www.myartis.com / Sumber & foto: Berita Harian,Astro Gempak & Instagram Zul Ariffin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::